Γαστρονομικά προϊόντα-ιδρυτές πολιτισμών στη Λατινική Αμερική (μέρος 2ο)\n17 Μαϊος 2013\nΗ πατάτα είναι το πιο πολύτιμο δώρο που έκανε το Περού στον «παλαιό Κόσμο». «Χωρίς αυτήν», λέει ο Ελβετός ανθρωπολόγος Αλφρέντ Μετρώ (Alfred Métraux 1902–1963), «δύσκολα φαντάζεται κανείς τον εποικισμό των υψιπέδων και την ανάπτυξη μεγάλων πολιτισμών, όπως του Τιγουανάκου.»\nΚατά τον Γερμανό νομπελίστα συγγραφέα Γκιούντερ Γκρας (Günter Wilhelm Grass, Πολωνία, 1927), η εμφάνιση της πατάτας από τις Άνδεις στην Ευρώπη, είναι μέγιστο ιστορικό γεγονός, η σημασία του οποίου ξεπερνά όλες τις στρατιωτικές νίκες.\nΗ πατάτα έπαιξε κεφαλαιώδη ρόλο στην ανάπτυξη της Ευρώπης, γιατί επέτρεψε την εκβιομηχάνισή της και την άνοδο του προλεταριάτου. Επειδή είναι πολύ θρεπτική, αναπτύσσεται γρήγορα, καλλιεργείται εύκολα και είναι πολύ φτηνή, επέτρεψε τη δημιουργία μίας γερής και υγιούς εργατικής τάξης, απελευθερωμένης από τις επίπονες και χρονοβόρες γεωργικές εργασίες, και κατάλληλης για δουλειές στα εργοστάσια. Από τα εργοστάσια γεννήθηκαν: μία ισχυρή εργατική τάξη που εκδημοκράτισε την Ευρώπη και μία τεχνολογία που εξασφάλισε την κυριαρχία του δυτικού πολιτισμού στο σύγχρονο κόσμο. Τρώγοντας, όμως, πατάτες, ο Ευρωπαίος έχασε κάτι από την αρχική του φύση· έτσι, ο σημερινός ευρωπαϊκός πολιτισμός δεν είναι παρά μία νοτιοαμερικανική παρέκκλιση από τον προγονικό πολιτισμό. Με άλλα λόγια, η πατάτα αποτελεί πολιτιστική και ιστορική πραγματικότητα.\nΣτα 1.600 π.Χ., δηλαδή κατά τη δική μας μεσοκυκλαδική περίοδο, τα εθνικά φύλλα Αϋμαρά (aymará), Ούρου-Τσιπάγια (uru-chipaya) και Πουκίνα (pukina) της Βολιβίας, σε υψόμετρο 4.000 μ., γύρω από τη λίμνη Τιτικάκα, είχαν πλήρως προσαρμοστεί στην έλλειψη οξυγόνου και στην παγωνιά της Πούνα (Puna). Η επιβίωσή τους οφειλόταν στην επεξεργασία του τσούνιο (chuño): πρόκειται για μία τεχνική βασισμένη στην οικολογία. Οι ιθαγενείς παρακολουθούν το εχθρικό κλίμα της γης τους και παρατηρούν τις κινήσεις των άστρων, εκμεταλλευόμενοι την παγωνιά της νύχτας των Άνδεων και τον ισχυρό ήλιο των χιονισμένων κορυφών και της ορεινής στέπας στο χρώμα της ώχρας, που με την πόλωση του φωτός στα μεγάλα υψόμετρα, δημιουργεί έντονη αντίθεση με το μπλε του κοβαλτίου των ιερών υδάτων της λίμνης Τιτικάκα. Με αυτές τις κλιματικές εναλλαγές αφυδατώνουν τις πατάτες και τις μετατρέπουν σε μία συμπυκνωμένη πηγή διατροφικής ενέργειας. Janq’u imilla, allqatarma, waka laxra, ch’iyar, chupik, axawiri, phiñu, khunurana, suwa pitikilla, quyllu, lujt’a para, pintamilawru, tumi, allpaqnasa· συνολικά 20 είδη πατάτας έχουν θρέψει τον προ-ινκαϊκό πολιτισμό των Άνω Άνδεων, η κάθε μία με τις δικές της ιδιότητες.\nΠριν τη συγκομιδή, οι σύγχρονοι αγρότες Αϋμαρά της Βολιβίας, τελούν σπονδές στην Πατσαμάμα (Pachamama) –τη Μητέρα Γη–, και στα Άπου Ατσατσίλα (Apu Achachila) –τα ιερά σύννεφα πάνω από τις κορυφές–: για αυτούς, η παράδοση δεν είναι τουριστικό φολκλόρ. Οι ιθαγενείς ντύνονται ακόμη και σήμερα με τσ’ούλλιου (ch’ullu), ούνκου (uncu) και ουσούτα (usuta) και παίζουν με τόγιος (toyo) και κένας (qena) την πεντατονική τους μουσική, που μιμείται τον άνεμο των Άνδεων. Κρατώντας στο αριστερό χέρι μία πάνινη τσάντα, φυσούν στον αέρα τα φύλλα του φυτού κόκα (erythroxylum coca) –με τις παραισθησιογόνες ιδιότητες–, έτσι ώστε ο Γουάϊρα (Wayra) –ο θεός του Ανέμου– να τα μεταφέρει ως σπονδή στα τέσσερα σημεία της Αυτοκρατορίας των Ίνκας. Έπειτα, βρέχουν το έδαφος με τσίτσα (chicha) –ένα αλκοολούχο προϊόν ζύμωσης– για να θρέψουν με αυτόν τον τρόπο τους θεούς τους.\nΔρόμοι χερσαίοι και θαλασσινές ρότες με καραβάνια και καράβια φορτωμένα με μυρωδιές, χρώματα και γεύσεις από πολιτισμούς σε αρμονία με τη Φύση, υπήρξαν εστία αιματηρών αγώνων για την κυριαρχία της τροφής, και κανάλια μιας από τις πιο αισχρές μορφές εκμετάλλευσης: του δουλεμπορίου. Υπήρξαν, όμως, και λίκνο πολιτισμών, φορείς πολιτιστικών ανταλλαγών. Καράβια φορτωμένα με λέξεις-κωδικούς πολιτισμών «σέρφαραν» -ας μου επιτραπεί ο ηλεκτρονικός όρος– στο διαδύκτιο των Ωκεανών, σε μία φρενίτιδα εμπορίου και ανταλλαγής προϊόντων: πιπεριές από ‘δω, κοτόπουλα από ‘κει, σοκολάτες απ’ τη μια, φρούτα από την άλλη, αλάτι μες τη μέση, ζάχαρες ερχόταν, καφέδες πήγαιναν, καπνά και ρούμια μες την παραζάλη του πάρε-δώσε!... Kαράβια της στέπας, οι προβατοκάμηλοι των Άνδεων, αλλά και οι δρομείς-αχθοφόροι των Ίνκας και των Αζτέκων, κουβαλούσαν το άλας της Γης και τα φρούτα της θάλασσας. Ζαχαροκάλαμα από τη νέα Γουινέα κατέφθαναν μέσω Κίνας και Περσίας στα Κανάρια νησιά, αλλά οι Ινδιάνοι της Καραϊβικής τα δοκίμαζαν πρώτοι. Καφέδες χρυσοκαβουρδισμένοι από τη Μέκκα και από την Αβησσυνία (Αιθιοπία) κατέληγαν σαν χρυσά νομίσματα στα χέρια των Πορτογάλων τσιφλικάδων της Βραζιλίας, και ταμπάκο –καπνός– (της ειρήνης), που στο Γιουκατάν (Yucatán) του Μεξικού τον γνώριζαν πριν από 4.000 χρόνια, τυλίγεται ακόμα και σήμερα σε πούρα για τους λίγους και εκλεκτούς πάνω στα μπούτια της νέγρας Tomasa στην Κούβα. Και κρασιά. Πάνω απ’ όλα τα χιλιάνικα. Ποτάμια ολόκληρα από κρασί. Από την Ισπανία στη Νέα Ισπανία –στο Μεξικό, δηλαδή– κι από ‘κει στο Περού, κι άντε πάλι ταξίδι προς τη Χιλή, και «βίρα τις άγκυρες», πίσω για την Ευρώπη. Saudade (σαουδάδ) –πορτογαλική νοσταλγία– νόστος με την ομηρική έννοια της επανόδου σε γνώριμη γη, στριφογυρίζει τον Κόσμο μέσα σ’ ένα ποτηράκι κόκκινο Cabernet Sauvignon Medalla Real του 1984, από την κάναβα Santa Rita της Χιλής…\nΌσον αφορά την οικονομία τους, στο ημινομαδικό πρότυπο της εγκατάστασής τους, και ακόμη στις λεπτομέρειες των εργαλείων τους, οι Μεξικανοί ιθαγενείς της αρχαϊκής περιόδου ήταν μέρος του «Πολιτισμού της Ερήμου», στο πλαίσιο του οποίου άρχισαν να καλλιεργούνται συστηματικά όλα τα σημαντικά βρώσιμα φυτά της Μέσης Αμερικής.\nΟ λεγόμενος «μητρικός» πολιτισμός των Ολμέκων (olmecas), που άνθισε πριν από 3.000 χρόνια στη Βερακρούς (Veracruz) του Μεξικού, χαρακτηρίζεται από ένα προϊόν –το οποίο δεν είναι, μεν, διατροφικό, ορίζει όμως, την αρχή της αγροκαλλιέργειας: πρόκειται για το ελαστικό κόμμι, με το οποίο έφτιαχναν τις μπάλες του τελετουργικού τους παιχνιδιού. Έχοντας ήδη εξαφανιστεί χωρίς να αφήσει γλωσσικά ίχνη, ο πολιτισμός αυτός πήρε το όνομά του από τους πολύ μεταγενέστερούς τους Αζτέκους, οι οποίοι τους ονόμαζαν «λαό του καουτσούκ», δίνοντας έτσι ιδρυτικό αξίωμα σε αυτό το προϊόν της γης.\nΑπό τον 3ο έως το 10ο αι. μ.Χ., οι κλασικοί Μάγια είχαν μία ράτσα σκύλων, οι οποίοι δεν γαύγιζαν. Τους ευνούχιζαν, λοιπόν, και τους πάχαιναν δίνοντάς τους καλαμπόκι για τροφή, και τους προσέφεραν στα επίσημα γεύματα της ελίτ, αλλά και ως θυσίες στους θεούς.\nΤετρακόσια χρόνια αργότερα, οι πλωτές αγορές των Αζτέκων στα λευκά κανάλια του Τλατελόλκο (Tlatelolco), με τις πιρόγες φορτωμένες με πολύχρωμα αγαθά, προσέφεραν γεύσεις σε εμάς πρωτόγνωρες: θηλαστικά ισκουίν’τλε (izcuintle), μυρμήγκια χουμίλ (jumil), για να κάνουν τη σοκολάτα τραγανή, σαύρες (iguanas) και φρούτα με ονόματα εξωτικά: mamey, zapote, guava, και guayaba, caimito, pejibaye, guanábana και aguacate, tamarindo, nance και άλλα ηδονικά μυρωδικά» -όπως θα έλεγε ο Καβάφης.\nΜέχρι και τσίχλες από το ρετσίνι του δένδρου κόμμι έβρισκες σ’ εκείνες τις τροπικές και πανάρχαιες αγορές, αλλά το δημόσιο μάσημά τους δεν ήταν κοινωνικά αποδεκτό.\nΣτη νότια υποήπειρο της Αμερικής, οι Αϋμαρά, από το 1.200 π.Χ., ως το 1.200 μ.Χ., και οι Ίνκας, από τον 13ο έως τον 16ο αι. μ. Χ., με τα τραγανιστά κιρκίντσου (qirqinchu) και το κούι (cui) –δηλαδή τους ψητούς μυρμηγκοφάγους και τα ποντίκια των Άνδεων–, προσθέτουν πρωτεΐνες στα δημητριακά και τα αμυλώδη που καλλιεργούν.\nΟρισμένα τρόφιμα, όπως οι σπόροι του κακάο (theobroma cacao, μισή λέξη ελληνική, από τη «θεϊκή βρώση», και μισή ινδιάνικη, από το όνομα του βασιλιά των Μάγια Aj Kakaw. Άλλοι γλωσσολόγοι ισχυρίζονται ότι η λέξη περιλαμβάνει το φώνημα που σημαίνει: παλιός, δηλ. ξερός σπόρος), έχουν χρησιμοποιηθεί ως νομισματικές μονάδες. Οι Μάγια ετοίμαζαν με το ιερό κακάο ένα ρόφημα για τις σπονδές κατά τις τελετές μύησης, και το αφιέρωναν στο θεό των υδάτων Τσακ (Chac). Μετά από αυτές τις τελετές, έπιναν κρύα, αφρώδη σοκολάτα, αρωματισμένη με βανίλια, κανέλλα, γλυκάνισο και πιπεριά καυτερή, στην οποία έδιναν τραγανιστή αίσθηση με ψημένους σπόρους καλαμποκιού. Θεωρείτο μεθυστικό και αφροδισιακό ρόφημα, και γι’ αυτό απαγορευόταν η κατανάλωση άνω των 3 ποτηριών κατ’ άτομο. Η πικρή της γεύση –αυτό, άλλωστε, σημαίνει «σόκοκ-άτλ» (xokok atl) –σοκολάτα– στη γλώσσα των Αζτέκων: «πικρό νερό», και η σύστασή της από νερό της βροχής –ως θείο δώρο εξ ουρανού– την καθιστούσαν περιζήτητη από την ιθαγενή ελίτ. Τον 16ο αι., στα Καθολικά μοναστήρια με τις μπαρόκ προσόψεις και τις σκοτεινές κατακόμβες, οι Ισπανίδες μοναχές συνέχιζαν την ινδιάνικη παράδοση. Σήμερα, στη Νικαράγουα, όταν οι Λατινοαμερικάνοι μαζεύονται τα βραδιά στις ξύλινες αυλές των σπιτιών μες τη ζούγκλα, και διηγούνται ιστορίες για πολέμους και φαντάσματα στο φως της λάμπας πετρελαίου, πίνουν εκείνο το ίδιο ρόφημα, που το λένε πινολίγιο (pinolillo).\nΈνα από τα σημαντικά συστατικά του, η βανίλια –«τλιλσότσιτλ» (tlilxóchitl) τη λένε στο Μεξικό– που σημαίνει: «μαύρο, στιλπνό λουλούδι» (της ορχιδέας planifolia), χαρακτηρίζει ακόμη και σήμερα τον κλασικό πολιτισμό των Τοτονάκων (totonacas), στη Βερακρούς της μεξικανικής Καραϊβικής. Κάθε πόλη, λένε, έχει τη δική της καθημερινή μυρωδιά, που της δίνει προσωπικότητα. Λοιπόν, η Οαχάκα (Oaxaca) μυρίζει σοκολάτα, και η Παπάν’τλα (Papantla) την αρωματίζει με βανίλια, ιδιαίτερα την Πέμπτη, που η Καθολική Εκκλησία γιορτάζει το Corpus Cristi (Των Ευχαριστιών): οι κοπέλες, ντυμένες στα λευκά και κεντημένα με πολύχρωμα λουλούδια, κρατούν σταυρούς από κλαδάκια βανίλιας.\n«Όταν το Φεγγάρι περπάτησε στη ζούγκλα του ποταμού Παρανά (Paraná), λέει ένας θρύλος των σύγχρονων Γουαρανί (guaraní), γνώρισε μυστηριώδη αρώματα και γεύσεις. Όταν ένας ιαγουάρος ήταν έτοιμος να μπήξει τα δόντια του στο λαιμό του Φεγγαριού, ένας γέρο-αγρότης αποκεφάλισε το ζώο με το μαχαίρι του. Κι όταν το Φεγγάρι πείνασε, εκείνος το φίλεψε στο σπίτι του. Σου προσφέρουμε τη φτώχεια μας, του είπε η γυναίκα του αγρότη, δίνοντάς του ψωμί καλαμποκένιο. Το ξημέρωμα, σ’ εκείνη τη γη είχαν φυτρώσει κάτι περίεργα, σκουροπράσινα φυτά με λευκά λουλούδια. Ήταν το βοτάνι μάτε (mate) [Ilex paraguariensis], που γιάτρεψε την κόρη του αγρότη, και ήταν το ίδιο εκείνο χόρτο, που οι Ιησουίτες του 18ου αι. καλλιεργούσαν και στη Βραζιλία, για να εξασφαλίσουν τα πρωινά τους τσάγια. Είναι το μάτε, στην ασημένια, σφυρήλατη κούπα, με το μεταλλικό καλαμάκι, που ξυπνά τους κοιμισμένους, που ζωντανεύει τους τεμπέληδες κι αδερφώνει τους ανθρώπους…\n«Hombres de Maíz» - Άνθρωποι από καλαμπόκι, είναι ο τίτλος ενός από τα κεφάλαια του Πόπολ Βουχ, του ιερού βιβλίου των Μάγια, αλλά και ενός τόμου της πολιτικο-κοινωνικής τριλογίας του νομπελίστα λογοτέχνη Μιγγέλ Άνχελ Αστούριας (Miguel Ángel Asturias), από τη Γουατεμάλα της δεκαετίας του 1960.\n«Vine a Comala porque me dijeron que acá vivía mi padre, un tal Pedro Páramo» - «Ήρθα στην Κομάλα γιατί μου είπαν ότι εδώ ζούσε ο πατέρας μου, κάποιος με τ’ όνομα Πέδρο Πάραμο.» Έτσι ξεκινά το ομώνυμο βιβλίο του Μεξικανού Χουάν Ρούλφο (Juan Rulfo). Η σημειολογία του καλαμποκιού είναι πανταχού παρούσα: σαν κομάλ (comal), δηλαδή σαν πήλινο, κοίλο τηγάνι για καλαμποκόπιτες τορτίγιας (tortillas) –τόσο ζεστό είναι το χωριό του μες το κατακαλόκαιρο της Γουαδαλαχάρα (Guadalajara).\nΑλλά και ο κινηματογράφος… σερβίρει «Σοκολάτα σε καυτό νερό» (Como agua para chocolate, του 1989, βασισμένη στο ομώνυμο βιβλίο της Μεξικανής Λάουρα Εσκιβέλ Laura Esquivel,), ενώ στις λατινοαμερικάνικες καντίνες, ηχούν οι εδώδιμες νότες «colesterol» (χοληστερίνη) του Φίτο Ολιβάρες (Fito Olivares) και «tabaco y ron» (καπνός και ρούμι) του Φερνανντίτο Βίγιαλόνα (Fernandito Villalona), παρασύροντας τα… τριγλυκερίδιά μας σε επικίνδυνα σημεία.\nΗ σύγχρονη κουλτούρα του καταναλωτισμού δεν ξεχνά τις διατροφικές της ρίζες.\nΣτα 1630, Βρετανοί άποικοι στα νησιά Μπαρμπέιντος (Barbados), φρόντισαν να έχουμε εμείς σήμερα στις γιορτές μας ρούμι! Λίγοι, όμως, γνωρίζουν ότι το καλύτερο σε ποιότητα είναι εκείνο από τη Δομινικανή Δημοκρατία της Καραϊβικής.\nΤελετουργικά φάρμακα (μύκητες, χόρτα, φύλλα) χρησιμοποιούνται σε μερικές θρησκευτικές τελετές, για να βοηθήσουν τον άνθρωπο να επεκτείνει τον συνειδησιακό του ορίζοντα, να ταξιδέψει με τη φαντασία του σε Κόσμους αόρατους και να έρθει σε επαφή με τα ουράνια πνεύματα που επιβλέπουν την τάξη του σύμπαντος Κόσμου. Στην κοσμοθεωρία των Ίνκας, τα φύλλα της κόκας, που προαναφέραμε, έχουν –ακόμη και στις μέρες μας– μαγικοθρησκευτικές ιδιότητες. Στο χωριό Ουασάο (Huasao) του Περού, και όχι μόνον, οι σαμάνοι/μάντεις/ιερείς/θεραπευτές τα μασούν για να διαβλέπουν καλούς ή κακούς οιωνούς. Οι απλοί αγρότες κέτσουα, όμως, καταπραΰνουν έτσι την προαιώνια πείνα που τους κληροδότησε η αποικιοκρατία, και απαλύνουν τη δυσφορία της νόσου του υψομέτρου –που προκαλεί δύσπνοια, υπνηλία και σύγχυση. Χωρίς την κόκα, λέει ο Πάρκερσον (Parkerson) «adiós mineros, adiós moneda y adiós población– αποχαιρέτα τους εργάτες, τα ορυχεία, το χρήμα κι όλον τον πληθυσμό»…\nΤο να γράφουμε, λοιπόν, Ιστορία της διατροφής, σημαίνει να γράφουμε την Ιστορία του Ανθρώπου. Είναι η ανακάλυψη συμπεριφορών, αντιδράσεων και πίστεων, που γεννιούνται και εξελίσσονται μεταλλάσσοντας τις βιολογικές ανάγκες σε πολιτισμικές συνήθειες.\nΗλίας Ταμπουράκης, Καθηγητής Ισπανικής & Πορτογαλικής Γλώσσας & Πολιτισμού


O Μπαλτάκος «βαράει προσοχή» μπροστά σε όσα κάνει η κυβέρνηση ΣΥΡΙΖΑ - ERT Open\n«Ήλπιζα και ευχόμουν και παρακαλούσα αυτά που κάνουν αυτοί οι άνθρωποι να τα κάνουμε εμείς» συμπλήρωσε ο Π. Μπαλτάκος.\nΟ πρώην γενικός γραμματέας του υπουργικού Συμβουλίου σημείωσε σχετικά με την εκλογική αποτυχία της Νέας Δημοκρατίας ότι «τα νούμερα δείχνουν ότι χάθηκε 12% προς τα δεξιά. Για τον κεντρώο χώρο υπάρχουν μόνο εικασίες. Αυτή είναι η διαφοροποίηση. Εκείνο το οποίο έφταιξε είναι το μνημόνιο. Πιο πολύ μνημόνιο από ότι απαιτείτο».\nΣε ερώτηση του defencenet.gr αναφορικά με τις παραπάνω θέσεις που διατύπωσε αλλά και το περιεχόμενο της χθεσινής ομιλίας του Α.Σαμαρά στην Κοινοβουλευτική Ομάδα του κόμματος, ο Π. Μπαλτάκος δήλωσε:\n«Όσοι ποντάρουν στην καταστροφή της χώρας για να δικαιωθούν πολιτικά είναι βέβαιο ότι θα χάσουν. Η πατρίδα είναι πάνω από κόμματα. Μακάρι να τα έκανε αυτά ο Α.Σαμαράς, όχι γιατί τον συμβούλευα να τα κάνει, αλλά γιατί αυτό ήταν το σωστό. Τώρα τα κάνει ο Α.Τσίπρας. Αν είναι ειλικρινής η προσπάθεια θα φανεί στην πορεία. Αλλά δεν μπορούμε σε καμία περίπτωση να υπονομεύσουμε μια προσπάθεια η οποία εδράζεται επάνω στον πόθο των Ελλήνων πολιτών να αποτινάξουν τα δεσμά του Μνημονίου και της τρόικα και να κάνουν μια καινούρια αρχή».\nΜπαλτάκος ΣΥΡΙΖΑ κυβέρνηση\nΟ.Κ.Δ.Ε.: Δεν εκβιαζόμαστε, Δεν υποχωρούμε - Κανένας Συμβιβασμός - Αγώνας Παντού - ΘΑ ΝΙΚΗΣΟΥΜΕ! «Ευπρόσδεκτο το έκτακτο Eurogroup, θα παρουσιάσουμε τις θέσεις μας εκεί»


Λογική Κατανάλωση Οινοπνεύματος Ποια είναι τα συνιστώμενα όρια για την ασφαλή κατανάλωση οινοπνεύματος; Από πού προέρχονται αυτές οι συστάσεις; - PDF\nDownload "Λογική Κατανάλωση Οινοπνεύματος Ποια είναι τα συνιστώμενα όρια για την ασφαλή κατανάλωση οινοπνεύματος; Από πού προέρχονται αυτές οι συστάσεις;"\nΠύῤῥος Οφιούχος Αρβανίτης\n1 Λογική Κατανάλωση Οινοπνεύματος (Πηγή: Απόδοση στα ελληνικά: Αθανάσιος Μπάκας (υπεύθυνος του προγράμματος) Ποια είναι τα συνιστώμενα όρια για την ασφαλή κατανάλωση οινοπνεύματος; Οι άντρες πρέπει να πίνουν όχι περισσότερες από 21 μονάδες αλκοόλης ανά εβδομάδα, όχι περισσότερο από 4 μονάδες ανά ημέρα και να περνούν τουλάχιστον δύο ημέρες την εβδομάδα χωρίς καθόλου κατανάλωση οινοπνεύματος. Οι γυναίκες πρέπει να πίνουν όχι περισσότερες από 14 μονάδες αλκοόλης ανά εβδομάδα, όχι περισσότερο από 3 μονάδες ανά ημέρα και να περνούν τουλάχιστον δύο ημέρες την εβδομάδα χωρίς καθόλου κατανάλωση οινοπνεύματος. Οι έγκυες γυναίκες ή οι γυναίκες που επιθυμούν να συλλάβουν δεν πρέπει να πίνουν καθόλου οινόπνευμα. Αν παρ όλα αυτά επιλέξουν την κατανάλωση οινοπνεύματος, για να ελαχιστοποιήσουν τον κίνδυνο για το μωρό, πρέπει μην πίνουν περισσότερες από 1 έως 2 μονάδες οινοπνεύματος μία ή δύο φορές την εβδομάδα και οπωσδήποτε να μη μεθύσουν ποτέ. Από πού προέρχονται αυτές οι συστάσεις; Το Υπουργείο Υγείας του Ηνωμένου Βασιλείου συστήνει ότι οι άντρες δεν πρέπει να πίνουν τακτικά περισσότερες από 3-4 μονάδες αλκοόλης κάθε ημέρα και οι γυναίκες δεν πρέπει να πίνουν τακτικά περισσότερες από 2-3 μονάδες αλκοόλης κάθε ημέρα. Τακτικά σημαίνει κάθε ημέρα ή τις περισσότερες ημέρες της εβδομάδας. Ο Βασιλικός Ιατρικός Σύλλογος του Ηνωμένου Βασιλείου συμβουλεύει όχι περισσότερες από 21 μονάδες ανά εβδομάδα για τους άντρες και 14 μονάδες ανά εβδομάδα για τις γυναίκες. Επίσης, να αφήνονται 2-3 ημέρες χωρίς οινόπνευμα ανά εβδομάδα, ώστε να δοθεί χρόνος αποκατάστασης στο συκώτι, μετά από την κατανάλωση ακόμα και της μικρότερης ποσότητας οινοπνεύματος. Και, εκτός από την ποσότητα, πρέπει να ληφθεί υπόψη η συχνότητα. Υπάρχει αυξημένος κίνδυνος ηπατικής ασθένειας σε όσους πίνουν καθημερινά ή σχεδόν καθημερινά, σε σύγκριση με αυτούς που πίνουν περιοδικά και με διακοπές. Η Επιτροπή Επιστήμης και Τεχνολογίας της Βουλής των Κοινοτήτων του Ηνωμένου Βασιλείου συμβουλεύει οι άνθρωποι να αφήνουν τουλάχιστον 2 ημέρες χωρίς κατανάλωση οινοπνεύματος κάθε εβδομάδα. Κάποιοι θα μπορούσαν να ισχυριστούν ότι τα προτεινόμενα επάνω όρια είναι πολύ υψηλά. Για παράδειγμα, μια μελέτη έδειξε ότι η κατανάλωση περισσοτέρων από δύο μονάδες οινοπνεύματος κάθε ημέρα για τους άντρες και μιας μονάδας κάθε ημέρα για τις γυναίκες αυξάνει σημαντικά τον κίνδυνο ανάπτυξη κάποιων ειδών καρκίνου.\n2 Το συκώτι μας, που επεξεργάζεται το οινόπνευμα, μπορεί να ανταποκριθεί μέχρι κάποιο ποσό κάθε φορά. Πίνοντας περισσότερο από αυτό το όριο καταστρέφονται ηπατικά κύτταρα και παράγονται διάφορα τοξικά παράγωγα. Όσο περισσότερο πίνουμε και ειδικά πάνω από τα συνιστώμενα όρια, τόσο μεγαλύτερος είναι ο κίνδυνος να αντιμετωπίσουμε σοβαρά προβλήματα. Και ας θυμόμαστε ότι η κραιπάλη στο ποτό μπορεί να είναι βλαβερή, ακόμα και αν μέσα σε μια εβδομάδα η συνολική κατανάλωση δεν μοιάζει να είναι τόσο μεγάλη. Για παράδειγμα, αν πίνουμε μόνο μία ή δύο φορές την εβδομάδα, αλλά κάθε φορά που πίνουμε καταναλώνουμε 5-6 μπουκάλια μπύρα ή ένα μπουκάλι κρασί, αυτό είναι επικίνδυνο για την υγεία μας. Ακόμα και μία ή δύο μονάδες οινοπνεύματος μπορούν να αποδειχθούν επικίνδυνες όταν οδηγούμε, δουλεύουμε κάποια μηχανή ή παίρνουμε κάποια είδη φαρμάκων. Τι είναι μια μονάδα οινοπνεύματος; Μία μονάδα οινοπνεύματος είναι όγκος 10 ml (ή μάζα 8 g) καθαρού οινοπνεύματος. Υπάρχει κάποια ωφέλεια από το οινόπνευμα; Για τους άντρες πάνω από 40 ετών και για τις γυναίκες μετά την εμμηνόπαυση θεωρείται ότι πίνοντας μικρές ποσότητες αλκοόλ προστατεύονται από τις καρδιακές παθήσεις και τα εγκεφαλικά επεισόδια. Η ακριβής ποσότητα δεν είναι εξακριβωμένη, αλλά πρόκειται για μικρή ποσότητα. Γι αυτό δεν πρέπει να ξεπερνιέται η συνιστώμενη ποσότητα, όπως καθορίστηκε προηγούμενα, με τη λανθασμένη αντίληψη ότι έτσι κι αλλιώς υπάρχει όφελος για την καρδιά. Έχετε συνειδητοποιήσει πόσο ακριβώς πίνετε; Όταν ρωτήθηκαν «πόσο πολύ πίνετε;» πολλοί άνθρωποι έδωσαν για απάντηση ένα μικρότερο νούμερο σε σχέση με το πραγματικό ποσό. Δεν είναι επειδή οι άνθρωποι ψεύδονται σχετικά με το θέμα αυτό, αλλά επειδή δεν είναι εύκολο να συνειδητοποιήσουν πόσο αλκοόλ προσλαμβάνουν. Για να δώσει κανείς ειλικρινή απάντηση σ αυτή την ερώτηση πρέπει να κάνει ένα ημερολόγιο για μερικές εβδομάδες και να καταγράφει κάθε ποτό που πίνει. Προσοχή, μια μονάδα οινοπνεύματος ισοδυναμεί με τη μεζούρα των ποτών στις παμπ, όμως στο σπίτι η μεζούρα είναι διπλή. Αν διαπιστώσει κάποιος ότι πίνει περισσότερο από το όριο ασφαλείας, πρέπει να περιορίσει το ποτό. Ποια είναι τα προβλήματα από τη μεγάλη κατανάλωση αλκοόλ; - Κίνδυνοι Υγείας Περίπου ένας στους τρεις άντρες και περίπου μία στις εφτά γυναίκες πίνουν πιο πάνω από τα επίπεδα ασφαλείας. Πολλοί άνθρωποι που κάνουν βαριά κατανάλωση οινοπνεύματος δεν\n3 είναι εξαρτημένοι στο οινόπνευμα ούτε είναι αλκοολικοί. Για να σταματήσει ή να ελαττώσει κανείς το αλκοόλ δεν θα ήταν πρόβλημα, αν είχε τη θέληση να το κάνει. Ωστόσο, για διάφορους λόγους αρκετοί άνθρωποι έχουν χωθεί τακτικά και βαριά στη συνήθεια της κατανάλωσης αλκοόλ. Αυτό όμως αποτελεί σοβαρό κίνδυνο για ην υγεία. Θα έπρεπε να μιλάει κανείς τακτικά στα παιδιά του σχετικά με τους κινδύνους από το αλκοόλ, με τον κατάλληλο τρόπο για την ηλικία τους. Αν νιώσει ότι το παιδί του έχει προβλήματα με το αλκοόλ, πρέπει να μιλήσει στον οικογενειακό γιατρό, αφού σήμερα υπάρχουν σχετικές υπηρεσίες για νέους ανθρώπους. Βαριά κατανάλωση οινοπνεύματος αυξάνει τον κίνδυνο για: Ηπατίτιδα (φλεγμονή στο συκώτι) Κίρρωση του ήπατος. Μέχρι 3 στους 10 μακροχρόνιοι βαρείς πότες εμφανίζουν κίρρωση.. Κάποια είδη καρκίνου (στο στόμα, στον οισοφάγο, στο συκώτι, στο παχύ έντερο, στο στήθος). Κάποιες στομαχικές διαταραχές. Παγκρεατίτιδα (σοβαρή φλεγμονή στο πάγκρεας). Ψυχικά προβλήματα, όπως ανησυχία, κατάθλιψη κ.α. προβλήματα. Σεξουαλικά προβλήματα, όπως ανικανότητα. Προβλήματα στους μυς και στο μυοκάρδιο. Υψηλή αρτηριακή πίεση. Καταστροφή του νευρικού ιστού. Ατυχήματα. Η κατανάλωση οινοπνεύματος σχετίζεται με την αύξηση του κινδύνου ατυχημάτων και ειδικότερα το θάνατο ή τραυματισμό από φωτιά ή από αυτοκινητιστικά ατυχήματα. (1 στους 7 θανάτους στους δρόμους οφείλονται στο οινόπνευμα.) Παχυσαρκία, αφού το οινόπνευμα περιέχει πολλές θερμίδες. Βλάβες στο αγέννητο μωρό μιας εγκύου γυναίκας. Εθισμός στο οινόπνευμα. Στο Ηνωμένο Βασίλειο περίπου θάνατοι κάθε χρόνο σχετίζονται με την κατανάλωση αλκοόλ, το ένα τέταρτο δηλαδή σε σχέση με τους θανάτους από ατυχήματα. Αλκοόλ και εγκυμοσύνη Όταν η έγκυος γυναίκα καταναλώνει αλκοόλ, αυτό περνάει στο έμβρυο δια μέσω του πλακούντα. Το έμβρυο δεν μπορεί να μεταβολίσει εύκολα το οινόπνευμα, οπότε αυτό παραμένει στο έμβρυο περισσότερο χρόνο σε σχέση με την έγκυο γυναίκα. Υπάρχει έτσι\n4 σοβαρός κίνδυνος για τη γέννηση παιδιού με: Χαμηλό βάρος. Προβλήματα μάθησης, συμπεριφοράς και διανόησης. Ελαττώματα στην καρδιά και σε άλλα όργανα. Μη φυσιολογικά χαρακτηριστικά του προσώπου. Όταν τα προβλήματα είναι βαριά, τότε μιλάμε για Αλκοολικό Εμβρυϊκό Σύνδρομο. Ανέκαθεν υπήρξαν διαφωνίες αν μικρές ποσότητες οινοπνεύματος είναι ασφαλές να καταναλώνονται στη διάρκεια της εγκυμοσύνης ή αν υπάρχει κάποια περίοδος της εγκυμοσύνης, στην οποία είναι πιθανότερο να προκληθεί βλάβη. Νεώτερες έρευνες ενισχύουν την άποψη να μην καταναλώνεται καθόλου αλκοόλ κατά την εγκυμοσύνη. Για παράδειγμα, μια μελέτη από τους Feldman και συνεργάτες εστίασε στη σχέση ανάμεσα στην κατανάλωση οινοπνεύματος κατά την εγκυμοσύνη και την πρόκληση ανωμαλιών στο πρόσωπο των νεογέννητων μωρών. Η μελέτη απέδειξε ότι όσο περισσότερο οινόπνευμα κατανάλωσε η έγκυος γυναίκα, τόσο πιθανότερες ήταν οι ανωμαλίες στο πρόσωπο του μωρού. Και δεν υπήρξε ασφαλής ποσότητα καταναλισκόμενου οινοπνεύματος, καθώς πάντοτε υπήρχε κάποιος κίνδυνος ακόμα και με μικρές ποσότητες. Η μελέτη επίσης έδειξε ότι η κατανάλωση οινοπνεύματος κρύβει κινδύνους σε όλη τη διάρκεια της εγκυμοσύνης, αλλά είναι πιθανότερο να προκληθούν ανωμαλίες στο πρόσωπο του μωρού από την 6 η έως τη 12 η εβδομάδα της εγκυμοσύνης. Οι συντελεστές της μελέτης συμπέραναν ότι, όπως και πριν, συνιστάται στις γυναίκες να απέχουν από την κατανάλωση οινοπνεύματος από τη σύλληψη και σε όλη τη διάρκεια της εγκυμοσύνης. Εξάρτηση από το αλκοόλ Αν κάποιος είναι εξαρτημένος από το αλκοόλ, έχει δυνατή επιθυμία για αλκοόλ και κατά συνέπεια μεγάλη δυσκολία να ελέγξει την κατανάλωσή του. Επιπλέον, το σώμα του είναι συνηθισμένο σε μεγάλες ποσότητες και γι αυτό εκδηλώνει συμπτώματα στέρησης 3 έως 8 ώρες μετά την τελευταία λήψη, καθώς η επίδρασή του σβήνει. Γι αυτό, ακόμα και να θέλει να σταματήσει να πίνει, αυτό είναι δύσκολο λόγω των συμπτωμάτων στέρησης, που είναι κακοδιαθεσία, ναυτία, τρεμούλιασμα, εφίδρωση, έντονη επιθυμία για αλκοόλ. Ως αποτέλεσμα, το άτομο πίνει τακτικά, ώστε να αποφύγει τα συμπτώματα στέρησης. Η σοβαρότητα της εξάρτησης ποικίλει καθώς αναπτύσσεται σταδιακά μέχρι να γίνει πολύ έντονη. Η εξάρτηση αναγνωρίζεται αν κάποιος: Χρειάζεται να πίνει κάθε ημέρα. Συχνά πίνει μόνος. Χρειάζεται να πιει, για να σταματήσει να τρέμει. Πίνει από νωρίς, ή είναι το πρώτο πράγμα που κάνει το πρωί (για να ξεπεράσει τα συμπτώματα στέρησης).\n5 Συχνά έχει έντονη επιθυμία να πιει αλκοόλ. Περνάει πολύ χρόνο σε δραστηριότητες, όπου το αλκοόλ είναι απαραίτητο, όπως με φίλους στις παμπ. Παραμελεί άλλα ενδιαφέροντα και δραστηριότητες εξαιτίας του ποτού. Σ αυτή λοιπόν την περίπτωση, στο άτομο πρέπει να προσφερθεί νοσοκομειακή φροντίδα ή θεραπεία στο σπίτι. Χορηγούνται φάρμακα, όπως benzodiazepine, carbamazepine, clomethiazole. Κατανάλωση αλκοόλ και προβλήματα στους άλλους Η βαριά κατανάλωση αλκοόλ από κάποιο άτομο συχνά βλάπτει σοβαρά και τους άλλους. Πολλές οικογένειες έχουν επηρεαστεί πολύ αρνητικά, όταν κάποιο μέλος τους είναι αλκοολικό. Τα προβλήματα σ αυτές τις οικογένειες είναι και ψυχολογικά και οικονομικά. Εκτιμάται ότι 3 στα 10 διαζύγια, 4 στις 10 περιπτώσεις ενδοοικογενειακής βίας και 2 στις 10 περιπτώσεις παιδικής κακοποίησης σχετίζονται με τον αλκοολισμό. Συχνά, το προβληματικό με το αλκοόλ άτομο αρνείται να αποδεχτεί ότι η ρίζα του κακού είναι το ίδιο το αλκοόλ. Κάποιοι μύθοι σχετικά με την κατανάλωση αλκοόλ «Ο καφές θα με ξεμεθύσει» - Η καφεΐνη στον καφέ είναι διεγερτική ουσία, οπότε μας προκαλεί κάποια επαγρύπνηση, όμως δεν καταργεί τη μέθη. «Το πρωί θα είμαι καλά» - Το οινόπνευμα διασπάται στο συκώτι. Το υγιές συκώτι απαλλάσσει τον οργανισμό από μία μονάδα οινοπνεύματος κάθε μια ώρα. Ο ύπνος δεν επιταχύνει αυτό το ρυθμό, με τον οποίο δουλεύει το συκώτι. Επειδή κάποιος κοιμήθηκε τη νύχτα, δεν σημαίνει απαραίτητα ότι το πρωί θα είναι ξεμέθυστος. «Το οινόπνευμα με κρατάει σε εγρήγορση» - Το οινόπνευμα μας κάνει να πιστεύουμε ότι είμαστε σε εγρήγορση, αλλά πραγματικά έχει κατασταλτική δράση και κάνει πιο αργές τις αντιδράσεις μας. «Με τη μπύρα πίνω λιγότερο οινόπνευμα σε σχέση με τα ποτά» - Ένα ποτήρι μπύρα περιέχει το ίδιο ποσό αλκοόλης, όπως ένα ποτό. «Θα είμαι εντάξει αν πιω άφθονο νερό, πριν πάω για ύπνο» - Αυτό μπορεί να περιορίσει τα συμπτώματα της μέθης με την αποτροπή της αφυδάτωσης. Αλλά αυτό δεν αλλάζει την ποσότητα που έχει πιει κανείς και ούτε προστατεύει το συκώτι ή τα άλλα όργανα από την καταστροφική δράση του οινοπνεύματος. «Τα συνιστώμενα όρια ασφαλείας για το αλκοόλ είναι πολύ χαμηλά» - Τα όρια αυτά έχουν βασιστεί σε έρευνες, στις οποίες προσδιορίστηκε το επίπεδο πάνω από το οποίο ξεκινούν τα προβλήματα. Για παράδειγμα, αν ένας άντρας πίνει 5 μονάδες οινοπνεύματος κάθε ημέρα (όχι σημαντικά περισσότερο από το συνιστώμενο όριο), τότε διπλασιάζει τον κίνδυνο\n6 εκδήλωσης ηπατοπάθειας, υψηλής αρτηριακής πίεσης, κάποιων ειδών καρκίνου, ή και να έχει αιφνίδιο θάνατο. «Μα οι περισσότεροι άνθρωποι πίνουν πάνω από τα συνιστώμενα όρια» - Μελέτες έχουν δείξει ότι περίπου 1 στους 3 άντρες και περίπου 1 στις 7 γυναίκες πίνουν περισσότερο από το συνιστώμενο εβδομαδιαίο όριο. Έτσι, αν κάποιος πίνει πολύ ή το ίδιο και οι φίλοι του, αυτό δεν σημαίνει ότι και οι άλλοι άνθρωποι πίνουν τόσο. «Δεν είναι δική μου δουλειά αν ένας φίλος μου πίνει πολύ» - Αυτό είναι μια άποψη. Άλλοι θα έλεγαν ότι αν είσαι πραγματικός φίλος, αυτό είναι και δική σου δουλειά. Είσαι ένα από τα άτομα που θα μπορούν να πείσουν το φίλο σου να παραδεχτεί το πρόβλημά του και να ζητήσει τη βοήθεια ειδικού αν χρειάζεται. Εξαλείφοντας το πρόβλημα της βαριάς κατανάλωσης αλκοόλ Από τη στιγμή που γνωρίζουν πώς έχουν τα πράγματα, πολλοί άνθρωποι που πίνουν πάνω από τα ασφαλή όρια, μπορούν σχετικά εύκολα να ξαναγυρίσουν στη λογική κατανάλωση οινοπνεύματος. Για τον περιορισμό της κατανάλωσης, ίσως βοηθήσουν τα εξής: Να προτιμάται η μπύρα με χαμηλή περιεκτικότητα σε οινόπνευμα αντί άλλων ποτών. Όταν κανείς πίνει, να βάζει ένα μέτρο στο ρυθμό που πίνει και να εναλλάσσει αναψυκτικά με τα οινοπνευματώδη ποτά. Το φαγητό όταν συνδυάζεται με το ποτό ίσως περιορίσει την ποσότητα κατανάλωσης του οινοπνεύματος. Να περιορίζεται ο χρόνος που αφιερώνει κανείς, στον οποίο καταναλώνεται αλκοόλ. Να περιορίζεται για παράδειγμα η συχνότητα εξόδων σε παμπ καθώς και ο χρόνος παραμονής σ αυτές. Να αντιστέκεται κανείς στην πίεση των άλλων για μεγαλύτερη κατανάλωση οινοπνεύματος από αυτή που ο ίδιος επιθυμεί. Το πρόβλημα της μη παραδοχής του προβλήματος Μερικοί βαριοί πότες ή και εξαρτημένοι από το αλκοόλ δεν παραδέχονται ότι έχουν κάποιο πρόβλημα και εξαπατούν τον εαυτό τους με σκέψεις του τύπου «ελέγχω τα πράγματα», «πίνω το ίδιο με τους υπολοίπους», «μπορώ να σταματήσω το ποτό όποτε θέλω». Όποιος παραδέχεται ότι έχει πρόβλημα και αναζητάει βοήθεια όταν χρειάζεται, κάνει το σημαντικότερο βήμα για να το λύσει. Ποιος χρειάζεται βοήθεια; Αν κάποιος δεν μπορεί να περιορίσει την κατανάλωση οινοπνεύματος στα ασφαλή όρια, μπορεί να αναζητήσει βοήθεια και θεραπεία από ειδικούς. Σε περίπτωση εξάρτησης από το αλκοόλ ακολουθείται αποτοξίνωση.


Οριστικά στη Ριζούπολη η Εθνική | PAOKVoice\nΜε τη συγκατάθεση της UEFA!\nΣτο γήπεδο της Ριζούπολης θα διεξαχθεί εν τέλει η αναμέτρηση της Εθνικής Ελλάδος απέναντι στην αντίστοιχη της Σλοβενίας την Τετάρτη 18/10 στις 21:45, μετά τη συγκατάθεση της UEFA.\nΠαρά την απόφαση ο αγώνας να γίνει στην Τούμπα την Τρίτη 10/11, η κατάσταση που επικρατεί στη Θεσσαλονίκη με την πληθώρα κρουσμάτων κορωνοϊού δεν επιτρέπει τη διεξαγωγή της αναμέτρησης στην Τούμπα, με τους ιθύνοντες της ΕΠΟ να καταθέτουν αίτημα στην UEFA για τη Ριζούπολη. Θετική ήταν η απάντηση της UEFA που έδωσε προσωρινή άδεια για το γήπεδο.\nΕπομένως, Ελλάδα και Σλοβενία θα αναμετρηθούν στη Ριζούπολη για την τελευταία αγωνιστική του ομίλου, που θα οριστικοποιήσει την κατάσταση και την ομάδα που θα τερματίσει στην πρώτη θέση.\nTags: Εθνική ΕλλάδοςποδόσφαιροΡιζούπολη\n"Τελικός" για Κροατία και Τσόλακ!


Κώστας Σακκάς: Τρία χρόνια προφυλακισμένος για… παραδειγματισμό – MediΑ Oasis\nΤο ανώτατο χρονικό όριο της δεύτερης προφυλάκισης του είναι δώδεκα μήνες. Οταν όμως αυτό συμπληρώθηκε, αντί να αφεθεί ελεύθερος, η κράτηση του παρατάθηκε για ακόμη ένα εξάμηνο. Στο μεταξύ, η πρώτη του δίκη δεν έχει ολοκληρωθεί και η δεύτερη (για την οποία πλέον κρατείται) δεν έχει καν αρχίσει.\n← Τρεις χαρούμενες Βραζιλιάνες!\nThePressProject: Το κόστος της αλληλεγγύης →


Η πατάτα αποτελεί βασικό συστατικό ή συνοδευτικό πολλών πιάτων. Είναι αγαπημένη τροφή μικρών και μεγάλων και τέταρτη κατά σειρά προτίμησης στην κατανάλωση μετά το ρύζι, το σιτάρι και το καλαμπόκι. Εκτός από βασικό διατροφικό συστατικό όμως, η πατάτα έχει και άλλες χρήσεις στην καθημερινότητα. Δείτε ποιες είναι αυτές στο παρακάτω βίντεο: Πηγή: Natural Cures\nΚατά της παχυσαρκίας η πατάτα\nΔΕΙΤΕ: Δεν θα πιστεύετε πώς μπορούν να βελτιώσουν τη ζωή μας τα... ούρα!!! !!!\nΔΕΙΤΕ: Δεν θα πιστεύετε πώς μπορούν να βελτιώσουν τη ζωή μας τα... ούρα!!!


Μυστήριο η «τυχαία συνάντηση» Ισραηλινών και Ρωσικών αεροσκαφών στη… Βυρρητό! – ΣΗΜΕΙΩΣΕΙΣ\nΜυστήριο η «τυχαία συνάντηση» Ισραηλινών και Ρωσικών αεροσκαφών στη… Βυρρητό!\nΡωσικά μαχητικά αεροσκάφη «συναντήθηκαν» με ισραηλινά αεροπλάνα πάνω στον εναέριο χώρο του Λιβάνου νωρίς το πρωί της Δευτέρας, σύμφωνα με τα τοπικά ΜΜΕ.\nΟι εκθέσεις υποστήριξαν ότι δύο ισραηλινά αεριωθούμενοι F-16 προκλήθηκαν από ρωσικά αεροσκάφη Sukhoi Su-34 πάνω από τον εναέριο χώρο του Λιβάνου.\nΙσραηλινοί και Ρώσοι αξιωματούχοι δεν επιβεβαίωσαν ότι το συμβάν έλαβε χώρα.\nΤα βίντεο που κυκλοφόρησαν online έδειξαν ρωσικά αεροπλάνα που πετούν πάνω από το Λίβανο. Τα κλιπ, ωστόσο, δεν έδειξαν κανένα ισραηλινό αεριωθούμενο αεροπλάνο.\nΤα ρωσικά αεριωθούμενα αεροπλάνα ενδέχεται να έχουν συμμετάσχει σε μια άσκηση ρουτίνας προτού παρακολουθήσουν τα ισραηλινά αεροπλάνα, σύμφωνα με την ισραηλινή εφημερίδα Hadashot.\nΑυτό το τελευταίο επεισόδιο σηματοδοτεί την πρώτη φορά μετά από μήνες που ρωσικά αεροσκάφη είχαν εισέλθει στον εναέριο χώρο του Λιβάνου από τη Συρία, σύμφωνα με το Al-Masdar.\nΤα ισραηλινά αεροσκάφη συχνά πετούν πάνω από το Λίβανο διεξάγοντας αποστολές αναγνώρισης. Ο Λίβανος, ο οποίος θεωρεί το Ισραήλ ως εχθρικό κράτος, συχνά διαμαρτύρεται για το γεγονός ότι ο νότιος γείτονάς του, παραβιάζει τον εναέριο χώρο του.\nΤο Ισραήλ, τις τελευταίες εβδομάδες, διεξήγαγε αεροπορικές επιδρομές σε στρατιωτικές βάσεις στη Συρία, οι οποίες θεωρούσαν ότι φιλοξενούν ιρανούς στρατιώτες ή μαχητές του λιβανικού ομίλου Χεζμπολάχ. Το Ιράν και η Χεζμπολάχ πολεμούν στη Συρία από την πλευρά του Προέδρου Bashar al-Assad. Περιστασιακά πυραύλοι που χρησιμοποιούνται σε τέτοιες επιθέσεις εκτοξεύονται από ισραηλινά αεροσκαφη από τον εναέριο χώρο του Λιβάνου.\nΤην περασμένη εβδομάδα, ο ισραηλινός διοικητής αεροπορικών δυνάμεων Amikam Norkin έδειξε στους αξιωματικούς των αεροπορικών δυνάμεων μια φωτογραφία του μαχητικού F-35 που πετούσε πάνω από την πρωτεύουσα του Λιβάνου, της Βηρυτού (σχετ. φωτογραφία).\nΟι κύκλοι της εξωτερικής πολιτικής βλέπουν την εμφάνιση της εικόνας ως σιωπηρή προειδοποίηση εναντίον της υποστηριζόμενης από τον Ιράν Χεζμπολάχ.\nΟ πρωθυπουργός του Ισραήλ, Benjamin Netanyahu νωρίτερα αυτό το μήνα, δήλωσε ότι η Μόσχα δεν θα περιορίσει τις επιχειρήσεις του Ισραήλ στην περιοχή.\nΤόσο η Ρωσία όσο και το Ισραήλ δημιούργησαν ένα μηχανισμό τον Σεπτέμβριο του 2015 για να αποφευχθούν παρεξηγήσεις ενόψει της βαριάς στρατιωτικής παρουσίας της Μόσχας στη Συρία.\nΩστόσο, αξιωματούχοι τόσο από τη Μόσχα όσο και από το Τελ Αβίβ δεν ενημερώνονται αμοιβαία σχετικά με τα επιχειρησιακά τους σχέδια.\n«Η συνεργασία δεν είναι ο σωστός όρος. Δεν συντονίζουμε [με τη Ρωσία]. Πρόκειται για μέτρα αποκατάστασης και ασφάλειας, επομένως δεν μας βλάπτουν και δεν τους βλάπτουμε », δήλωσε ανώτερος αξιωματικός στους Times of Israel.\nPrevious Post:Ο λύκος… για τα πρόβατα!\nNext Post:Συρία: πρώτη συμφωνία ΗΠΑ – Ρωσίας για να προλάβουν το… Ισραήλ!


Christina Andromeda 31 Ιανουαρίου 2016 - 4:47 μ.μ.\nMaria Pirgianaki 1 Φεβρουαρίου 2016 - 2:56 π.μ.\nDIMI 1 Φεβρουαρίου 2016 - 12:21 π.μ.\nMaria Pirgianaki 1 Φεβρουαρίου 2016 - 2:57 π.μ.\nChristina Perraki 1 Φεβρουαρίου 2016 - 4:53 π.μ.\nMaria Pirgianaki 1 Φεβρουαρίου 2016 - 8:44 π.μ.\nIris mama goes vintage 1 Φεβρουαρίου 2016 - 11:10 π.μ.\nMaria Pirgianaki 3 Φεβρουαρίου 2016 - 8:07 π.μ.\nKaterina Konstantinou 3 Φεβρουαρίου 2016 - 2:06 π.μ.\nMaria Pirgianaki 3 Φεβρουαρίου 2016 - 8:11 π.μ.\nChristina Makri 3 Φεβρουαρίου 2016 - 5:45 π.μ.\nMaria Pirgianaki 3 Φεβρουαρίου 2016 - 8:12 π.μ.\nMarina Antoniou 3 Φεβρουαρίου 2016 - 11:25 μ.μ.\nMaria Pirgianaki 5 Φεβρουαρίου 2016 - 1:25 π.μ.\nBeauty Follower 4 Φεβρουαρίου 2016 - 12:05 μ.μ.\nMaria Pirgianaki 5 Φεβρουαρίου 2016 - 1:26 π.μ.\nΑθηνά 5 Φεβρουαρίου 2016 - 2:13 π.μ.\nMaria Pirgianaki 8 Φεβρουαρίου 2016 - 12:13 π.μ.\nMaria Naka 7 Φεβρουαρίου 2016 - 6:16 π.μ.\nMaria Pirgianaki 8 Φεβρουαρίου 2016 - 12:15 π.μ.\nUnknown 6 Μαρτίου 2017 - 3:18 π.μ.\nΜΑΡΙΑ Σ 6 Μαρτίου 2017 - 3:20 π.μ.


[Μικροοικονομικός]: Φτερά 8 δισ. ευρώ - ΤΑ ΝΕΑ\ntanea.gr > Οικονομία > [Μικροοικονομικός]: Φτερά 8 δισ. ευρώ\n[Μικροοικονομικός]: Φτερά 8 δισ. ευρώ\nΤέρμα το κούρεμα. Μόνο ξύρισμα!\nTANEA Team 16 Ιανουαρίου 2015 | 17:23\nΕκαναν φτερά 8 δισ. ευρώ\n«Under control» - ελληνιστί υπό έλεγχο - χαρακτηρίζουν οι τραπεζίτες τη ροή των αναλήψεων από τα γκισέ και τα ATM καθώς βαδίζουμε προς τις εκλογές της επόμενης Κυριακής. Στα 3 δισ. ευρώ που έφυγαν τον Δεκέμβριο θα πρέπει να προστεθούν άλλα 4-5 δισ. ευρώ που εκτιμάται ότι θα φύγουν τον Ιανουάριο, σύμφωνα με τα στοιχεία που προκύπτουν από την καθημερινή κίνηση στους λογαριασμούς καταθέσεων. Οι τραπεζίτες, πάντως, δεν νιώθουν και ιδιαίτερα αγχωμένοι από τη χασούρα αυτή. Αντίθετα, διαβεβαιώνουν ότι ένα ποσό της τάξης των 8 δισ. ευρώ είναι εντός των ορίων αντοχής των τραπεζών και απολύτως διαχειρίσιμο.\nΓια του λόγου το αληθές, αρκεί να αναλογιστεί κανείς ότι το 2012, μεταξύ των δύο εκλογικών αναμετρήσεων - του Μαΐου και του Ιουνίου - είχαν κάνει «φτερά» καταθέσεις ύψους 18 δισ. ευρώ(!) από τα 40 δισ. ευρώ που είχαν «φύγει» συνολικά εκείνη την περίοδο με προορισμό το εξωτερικό, τις τραπεζικές θυρίδες και τα στρώματα. Κάποια - ή μάλλον τα περισσότερα - είναι ακόμη εκεί που πήγαν.\nΑλλο πράγμα κάνει τους τραπεζικούς παράγοντες να χάνουν τον ύπνο τους. Τι θα γίνει μετά τις εκλογές. Οπως μου έλεγε ανώτερο τραπεζικό στέλεχος, τότε θα κριθεί το στοίχημα της ρευστότητας των τραπεζών. Οχι μόνο γιατί μια συμφωνία με την τρόικα είναι απολύτως αναγκαία για να συνεχίσει η ΕΚΤ να δίνει ενέσεις ρευστότητας στα ελληνικά πιστωτικά ιδρύματα. Αλλά γιατί όλοι όσοι διατηρούν λεφτά στην Ελλάδα, είτε σε ομόλογα και μετοχές είτε σε καταθέσεις, περιμένουν τις πρώτες κινήσεις της νέας κυβέρνησης. Για να δουν πού θα το πάει. Και να πάρουν αποφάσεις. Φαντάσου λοιπόν, μου έλεγε ο τραπεζίτης, να διαμορφωθεί ένα κλίμα σύγκρουσης κυβέρνησης και τρόικας και οι ξένοι να αρχίσουν να ξεπουλάνε μετοχές και ελληνικά ομόλογα. «Οι καταθέτες θα κάτσουν με σταυρωμένα τα χέρια;» αναρωτιόταν με αρκετή δόση ανησυχίας.\nΜαθαίνω πάντως - και αυτό με μεγάλη ανακούφιση - ότι τον τελευταίο μήνα δίνουν και παίρνουν οι συναντήσεις των στελεχών του οικονομικού επιτελείου του ΣΥΡΙΖΑ (Σταθάκη, Μηλιού και άλλων) με τους επικεφαλείς των τεσσάρων συστημικών τραπεζών. Ενημερώνονται από πρώτο χέρι για τις καταθέσεις, για τη ρευστότητα των τραπεζών που έχουν στεγνώσει από τις «αναγκαστικές» αγορές εντόκων γραμματίων του Δημοσίου αλλά και για τα κόκκινα δάνεια και την κατάσταση της πραγματικής οικονομίας. Γίνονται και κάποιες συζητήσεις γενικού χαρακτήρα για την οικονομία: αισθάνομαι όμως ότι οι τραπεζίτες δεν είναι ιδιαίτερα ενθαρρυμένοι από αυτά που ακούν ούτε είναι και πολύ βέβαιοι ότι αυτά που λένε τα πολυκαταλαβαίνουν οι συνομιλητές τους. Σχεδόν καθημερινές είναι, όπως πληροφορούμαι, και οι επισκέψεις μεσαίων στελεχών της αξιωματικής αντιπολίτευσης στα επιμέρους τμήματα και διευθύνσεις της Τραπέζης της Ελλάδος. Γι' αυτό και το μόνο που δεν μπορεί να πει ο ΣΥΡΙΖΑ μετά τις εκλογές είναι ότι δεν ήξερε!\nΟύτε σε ρέπος\nΥποθέτω λοιπόν ότι τα στελέχη του ΣΥΡΙΖΑ θα έχουν πληροφορηθεί αρμοδίως για την απροθυμία των ξένων επενδυτών να ανανεώσουν τα ρέπος που είχαν συνάψει με ελληνικές τράπεζες με βάση ομόλογα του ελληνικού Δημοσίου. Τέτοια είναι η αβεβαιότητα των ξένων για τις πολιτικές εξελίξεις στην Ελλάδα που αρνούνται να επενδύσουν για πολύ μικρό διάστημα (τρίμηνο ή εξάμηνο) με υψηλό επιτόκιο σε ομόλογα του ελληνικού Δημοσίου που έχουν την εγγύηση του EFSF. Δηλαδή σε ομόλογα που δεν πρόκειται να κουρευτούν ποτέ και θα αποπληρωθούν μέχρι τελευταίας δεκάρας. Απίστευτο - αλλά και διδακτικό!\nΟλα αυτά δεν εμποδίζουν, ωστόσο, τα πηγαινέλα στην Αθήνα εκπροσώπων των ξένων τραπεζών και θεσμικών επενδυτών που θέλουν διακαώς να ανακαλύψουν τα μυστικά του «φαινομένου» ΣΥΡΙΖΑ. Να μάθουν δηλαδή πού το πάει το κόμμα που προορίζεται για πρώτο, με βάση τις δημοσκοπήσεις.\nΤο βασικό ερώτημα που έθεταν σε συνομιλητές τους την προηγούμενη εβδομάδα ήταν το εξής: Ποιο είναι το στέλεχος του ΣΥΡΙΖΑ που ακούει ο Αλέξης Τσίπρας σε ό,τι αφορά τα οικονομικά; Πρόκειται προφανώς για την ερώτηση του ενός εκατομμυρίου δολαρίων, και παρότι οι μετοχές Βαρουφάκη είναι ανεβασμένες αυτή την περίοδο δεν θα διακινδυνεύσω μια απάντηση.


Απίστευτο: Νηπιαγωγός βασάνιζε παιδάκια με βελόνες – Λόγος της Πέλλας\nHome/Ειδήσεις/Κόσμος/Απίστευτο: Νηπιαγωγός βασάνιζε παιδάκια με βελόνες\nΑπίστευτο: Νηπιαγωγός βασάνιζε παιδάκια με βελόνες\nlogosp 29/11/2017\tΚόσμος\nΜία νηπιαγωγός σε σχολείο του Πεκίνου χρησιμοποίησε βελόνες για να τιμωρήσει τους μικρούς μαθητές επειδή δεν κοιμούνταν ανακοίνωσε η αστυνομία, αλλά κάποιες άλλες κατηγορίες εις βάρος της ίδιας για κακομεταχείριση των παιδιών απορρίφθηκαν από την έρευνα η οποία διενεργήθηκε για το σκάνδαλο.\nΣύμφωνα με την ίδια ανακοίνωση, το οπτικό υλικό από την κάμερα παρακολούθησης μέσα στην τάξη «καταστράφηκε» επειδή ένα μέλος του προσωπικού του νηπιαγωγείου έκλεινε συχνά τον διακόπτη του ρεύματος μετά την λήξη των μαθημάτων. «Έπειτα από εξέταση 113 ωρών οπτικού υλικού, δεν βρήκαμε στοιχεία για άλλες μορφές παιδικής κακοποίησης», ανακοίνωσε η αστυνομία προσθέτοντας ότι η έρευνα βρίσκεται σε εξέλιξη.\nΤο κρατικό πρακτορείο ειδήσεων της Κίνας Xinhua είχε μεταδώσει νωρίτερα ότι τα παιδιά στο νηπιαγωγείο «φέρεται να είχαν κακοποιηθεί σεξουαλικά». Η αστυνομία ανακοίνωσε ότι «δεν εντόπισε κάτι μη φυσιολογικό» έπειτα από την εξέταση μιας μικρής μαθήτριας που έγινε ύστερα από αίτημα των γονέων της και πρόσθεσε ότι οι ισχυρισμοί για μαζικές σεξουαλικές κακοποιήσεις παιδιών ήταν «φήμες» που ξεκίνησαν δύο γυναίκες. Η μία από αυτές συνελήφθη και η άλλη δέχτηκε προειδοποίηση, σύμφωνα με την αστυνομία, η οποία ωστόσο δεν διευκρίνισε με ποιον τρόπο συνδέονται αυτές με το νηπιαγωγείο.\nΑπαντώντας σε τηλεοπτικό ρεπορτάζ που εμφάνιζε έναν μικρό μαθητή να λέει ότι οι νηπιαγωγοί τους έδωσαν φάρμακα στο σχολείο, η αστυνομία ανακοίνωσε ότι ο πατέρας του παιδιού παραδέχτηκε πως εκείνος του είπε να πει ψέματα. Η υπόθεση οδήγησε τις κινεζικές αρχές να ξεκινήσουν «άμεσα» έρευνα σε όλα τα νηπιαγωγεία της χώρας.\nPrevious Έκτακτο δελτίο: Κακοκαιριά με παγωνιά, βροχές και χιόνια!\nNext Εκλογές Επιμελητηρίου Πέλλας – Οι υποψήφιοι


Rodosblog Χρυσόστομος ! Ειδήσεις: Η Γαλλία κήρυξε τον πόλεμο κατά του ISIS (αφού πρώτα το δημιούργησε μαζί με τις ΗΠΑ!): Διάγγελμα Φ.Ολάντ\nΗ Γαλλία κήρυξε τον πόλεμο κατά του ISIS (αφού πρώτα το δημιούργησε μαζί με τις ΗΠΑ!): Διάγγελμα Φ.Ολάντ\nEΡΩΤΗΜΑΤΑ ΠΡΟΚΥΠΤΟΥΝ ΓΙΑ ΤΗΝ ΑΔΡΑΝΕΙΑ Ή ΤΗΝ ΑΝΙΚΑΝΟΤΗΤΑ ΤΩΝ ΓΑΛΛΙΚΩΝ ΑΡΧΩΝ ΑΣΦΑΛΕΙΑΣ\nΣτην κήρυξη πολέμου κατά του ISIS προχώρησε ο Φ.Ολάντ προσπαθώντας να "ξεπλύνει" τις ευθύνες της Γαλλίας και των ΗΠΑ οι οποίες μαζί δημιούργησαν το ISIS εξοπλίζοντας, και χρηματοδοτώντας το επί σειρά ετών προς ανατροπή του Σύρου προέδρου Μ.Άσαντ, ενώ είναι οι ίδιες χώρες που καθαίρεσαν τον Λίβυ ηγέτη Μ.Καντάφι και τον Ιρακινό Σ.Χουσεϊν, με τα γνωστά αποτελεσματα:...\nΙράκ και Λιβύη έχουν μετατραπεί σε απέραντα "σφαγεία" από τα οποία προμηθεύονται με "φρέσκο κρέας" και οι δυνάμεις των τζιχαντιστών στη Συρία. Για κάθε έναν τζιχαντιστή που σκοτώνεται από τον συριακό Στρατό υπάρχει αναπλήρωση από άλλους δέκα, αντίθετα με τον συριακό Στρατό που δεν βρίσκει πλέον εφεδρείες.\nΕπί σειρά ετών, Ιράκ,Λιβύη, και Συρία, καθοδηγούνταν από Σ.Χουσεϊν, Μ.Καντάφι, και την οικογένεια Άσαντ οι οποίοι έλεγχαν όλους αυτούς τους εξτρεμιστές που τώρα είναι "loose cannons", και με την διάχυσή τους μέσω της λαθρομετανάστευσης σε όλον τον δυτικό κόσμο, δεν αποτελούν απλά απειλή για τις δυτικές χώρες, αλλά μπορούν με τα χρόνια να αφομοιώσουν τις ίδιες τις δυτικές κοινωνίες, καθώς κάθε μουσουλμάνος γεννάει ακόμα και... δέκα παιδιά, αντίθετα με τους γηγενείς χριστιανικούς πληθυσμούς, που γεννάνε το πολύ... δύο.\nΓαλλία και ΗΠΑ έδιναν βαρύ οπλισμό, εκπαίδευση, και τεχνογνωσία σε αυτούς τους ανθρώπους με το νοητικό "εφεύρημα" ότι πρόκειται για "μετριοπαθή αντιπολίτευση".\nΠαραμύθια της Χαλιμάς! Γνώριζαν άπαντες με ποιους έχουν να κάνουν, και ότι τα ίδια άτομα όλα τα εφόδια που λάμβαναν από την Δύση τα περνούσαν στο ISIS. Eίναι επίσης γνωστό ότι όσοι εκπαιδεύτηκαν από τις δυτικές μυστικές υπηρεσίες, έχουν ενταχθεί στις γραμμές του Ισλαμικού Κράτους και στέλνουν τις... ευχαριστίες τους σε Ουάσιγκτον και Παρίσι για την πολύτιμη τεχνογνωσία που έλαβαν.\nΕρώτημα όμως παραμένει και η αδράνεια των γαλλικών μυστικων υπηρεσιών, και των δυνάμεων ασφαλείας που επέτρεψαν να λάβει χώρα μέσα σε γαλλικό έδαφος τέτοιο μακελειό.\nΤίθεται ζήτημα... προβοκάτσιας. Ήξεραν και το άφησαν να συμβεί, ή είναι παντελώς ανίκανοι; Θέλουν μια πρόφαση να επέμβουν στην Συρια; Και τι παραπάνω θα κάνουν από αυτό που ήδη κάνουν οι Ρώσοι; Ή μήπως θέλουν να επεμβουν με το πρόσχημα του ISIL αλλά στη διαδρομή να... ρίξουν "καταλάθος" τον πρόεδρο Μ.Άσαντ;\nΑυτό παρουσία των ρωσικών δυνάμεων στη Συρία πρακτικά είναι αδύνατο, το μακελειό όμως έχει δημιουργήσει ψυχολογικές πιέσεις στις δυτικές κοινωνίες, που σε συνδυασμό με την απρόσκοπτη ροή προσφύγων-λάθρο, νιώθουν άμεσα πλεόν την απειλή, για την ίδια τους την ύπαρξη.\nΠράξη πολέμου από το Ισλαμικό Κράτος χαρακτήρισε την πολλαπλή τρομοκρατική επίθεση στο Παρίσι ο Γάλλος πρόεδρος Φρανσουά Ολάντ σε νέο διάγγελμά του το πρωί του Σαββάτου.\nΟ Φ.Ολάντ κήρυξε τριήμερο πένθος στη χώρα, ενώ η επίθεση οργανώθηκε και προετοιμάστηκε από το εξωτερικό με βοήθεια μέσα από τη Γαλλία.\n«Πρόκειται για πράξη απόλυτης βαρβαρότητας» είπε ο Γάλλος πρόεδρος.\nΤις πρώτες ώρες μετά την επίθεση ο Φ.Ολάντ ανακοίνωσε το κλείσιμο των συνόρων και την κήρυξη της χώρας σε κατάσταση έκτακτης ανάγκης δίνοντας τη διαβεβαίωση ότι θα γίνουν όλες οι απαιτούμενες κινήσεις, προκειμένου να εντοπιστούν οι τρομοκράτες και να αποδοθεί δικαιοσύνη.\n«Πρόκειται για μία πρωτοφανής τρομοκρατική επίθεση κατά του Παρισιού. Θα χρησιμοποιήσουμε όλες τις δυνάμεις μας για να εξουδετερώσουμε τους τρομοκράτες. Θα διασφαλίσουμε να μην ξαναγίνει τέτοια τρομοκρατική επίθεση. Έχει απαγορευτεί η κυκλοφορία στους δρόμους του Παρισιού. Η πιο σημαντική απόφαση που χρειάστηκε να πάρω ήταν να κλείσω τα σύνορα. Ποιοι είναι αυτοί οι εγκληματίες; Αυτοί οι τρομοκράτες; Αυτό που θέλουν είναι να μας φοβίσουν. Γιατί να έχουμε φόβο; Θα ενεργοποιήσουμε όλες μας τις δυνάμεις. Ζήτω η δημοκρατία, ζήτω η Γαλλία» ανέφερε το βράδυ της Παρασκευής.


Η Μακεδονία ως ανθρώπινος αγώνας – Ούτε βήμα πίσω – Επιτροπή Ενημερώσεως επί των Εθνικών Θεμάτων\nΑρχική Σελίδα > Slider > Η Μακεδονία ως ανθρώπινος αγώνας – Ούτε βήμα πίσω\nby Ε.Ε.Ε.Θ. Συντ. Ομάδα - Ιούνιος 6, 2018\nΤώρα οι Έλληνες που δεν έχουν ακόμα πρόσβαση σε ανάλογο εργαλείο, εξετάζουν τι πρέπει να κάνουν. Βλέπουν ότι είναι σημαντικό να πάρει θέση η Ελλάδα αλλά αυτό αργεί λόγω θεσμικών εμποδίων. Είναι λοιπόν θέμα συνείδησης. Διότι ό,τι και να είναι η συνέχεια, θα πρέπει ο καθένας να δει τι έκανε κι αν συμμετείχε ή αγωνίστηκε έμπρακτα για την ιστορία του Ελληνισμού.\nΔηλαδή θα πρέπει να απολογηθεί για τη δράση του ή την αδράνειά του. Έτσι τα Μακεδονικά Συλλαλητήρια είναι μια άλλη ευκαιρία για όσους δεν έχουν εμπλακεί ακόμα σε αυτήν την αντίσταση. Δεν υπάρχει καμία δικαιολογία αδράνειας ή ουδετερότητας διότι είμαστε μόνοι και κανείς δεν θα έρθει στη θέση μας για να παλέψει ενάντια στη λήθη.\nΑπό την αρχή το ΥπΕξ θέλει να παρουσιάσει τη διαχείρισή του ως ένα επίτευγμα ή ακόμα και κατόρθωμα, ενώ επί της ουσίας βλέπουμε μόνο και μόνο κινήσεις προπαγάνδας που ακολουθούν μια καθυστερημένη ιδεολογία. Γι’ αυτόν τον λόγο υπάρχει και μια ευκολία εκ μέρους του Μεγάρου Μαξίμου να αδειάσει έμμεσα το ΥπΕξ με δηλώσεις που αποφεύγουν τις επικριτικές αντιδράσεις της αντιπολίτευσης.\nΈτσι ο καθένας προσπαθεί να καλυφθεί για τα λάθη του με τα λάθη των άλλων. Και το όλο θέμα παραμένει επικοινωνιακό χωρίς ουσία. Είναι λοιπόν σημαντικό να κρατήσουμε τις θέσεις γερά και να συνεχίσουμε τον αγώνα για το όνομα της Μακεδονίας, διότι δεν υπάρχει κανένας λόγος να γονατίσουμε.


Κεσόπουλος: "Ο Ηρακλής είναι τεράστια ομάδα" - BluearenaBluearena\nΚεσόπουλος: “Ο Ηρακλής είναι τεράστια ομάδα”\nΓια την χθεσινή ανοιχτή συγκέντρωση-ενημέρωση της διοίκησης προς τον κόσμο του Ηρακλή για τα πεπραγμένα του τελευταίου εξαμήνου, μίλησε ο Αλέξης Κεσόπουλος στον Libero …\n12/11/2010 11:37 Επιμέλεια: BlueArena Ηρακλής\nΓια την χθεσινή ανοιχτή συγκέντρωση-ενημέρωση της διοίκησης προς τον κόσμο του Ηρακλή για τα πεπραγμένα του τελευταίου εξαμήνου, μίλησε ο Αλέξης Κεσόπουλος στον Libero 107,4.\n«Είμαι πολύ ικανοποιημένος από την διαδικασία, μπορέσαμε και ενημερώσαμε τον κόσμο της ομάδας για όσα κάναμε στο εξάμηνο που είμαστε διοίκηση. Άλλωστε είμαστε διοίκηση του κόσμου της ομάδας, τα χρήματα του κόσμου διαχειριζόμαστε και έτσι οφείλουμε να σκεφτόμαστε πολύ καλά κάθε μας κίνηση ως διοίκηση. Απαντήσαμε σχεδόν σε όλα τα ερωτήματα που τέθηκαν και πιστεύω ότι καλύψαμε τους πάντες με όσα ειπώθηκαν. Η διαδικασία αυτή θα επαναληφθεί σίγουρα στο μέλλον, όλοι στην διοίκηση αισθανόμαστε πολύ καλά που έγινε αυτή η ενημέρωση, ουσιαστικά ο κόσμος χθες μας έδωσε το ΟΚ να συνεχίσουμε και αυτό μας χαροποίησε. «Δεν έχουμε να κρύψουμε απολύτως τίποτε, απαντήσαμε σε 107 ερωτήσεις φίλων της ομάδας που ήρθαν με φαξ ενώ όποιος θέλει μπορεί να έρθει και στην Μίκρα να ρωτήσει, εμείς ποτέ δεν κλείσαμε την πόρτα σε κανένα φίλο της ομάδας. Το καλό ήταν επίσης πως εκτός από ερωτήσεις, έγιναν και προτάσεις από τους φίλους της ομάδας και αυτό θεωρώ ότι είναι πολύ θετικό».\nΓια την οικονομική κατάσταση της ομάδας: «Έχουμε ήδη καλύψει το μπάτζετ για την φετινή χρονιά καθώς και ένα ποσοστό από τα προηγούμενα χρέη της ομάδας. Πιστεύω ότι σε βάθος τριετίας, με τον ρυθμό που καλύπτουμε τις οφειλές, θα έχουμε μόνο να καλύψουμε το μπάτζετ της τρέχουσας σεζόν. Έχουν κοπεί οι άσκοπες σπατάλες και τα χρήματα δίνονται με σύνεση, πληρώνουμε μόνο με επιταγές και μάλιστα για κάθε ποσό πάνω από 3.000 ευρώ απαιτείται υπογραφή από 2 μέλη της διοίκησης, δεν φεύγουν χρήματα χωρίς λόγο δεξιά κι αριστερά. Η ΠΑΕ λειτουργούσε σαν μπακάλικο προηγουμένως αλλά τώρα έχουν αρχίσει και στρώνουν τα πράγματα».\nΓια την αύξηση του μετοχικού κεφαλαίου: «Από την αρχή που αναλάβαμε θέλαμε να διαπιστώσουμε τις πραγματικές οφειλές της ομάδας για να ξέρουμε που ακριβώς βρισκόμαστε και να προχωρήσουμε στα σίγουρα. Οι ορκωτοί λογιστές έχουν ολοκληρώσει πλέον το έργο τους, απομένουν τώρα ορισμένα γραφειοκρατικά διαδικαστικά και μετά θα προχωρήσουμε σε αύξηση μετοχικού κεφαλαίου κατά 12 εκ. ευρώ, το ποσό αυτό θα εξασφαλίσει τον Ηρακλή για την συνέχεια. Πιστεύω ότι όλα θα ξεπεραστούν μέχρι τις αρχές του Δεκέμβρη και θα αρχίσει η διαδικασία»\nΓια τον Ρέμο: «Στους 6 μήνες που είμαστε στην διοίκηση, ο κ. Ρέμος έχει δώσει 617.000 ευρώ ενώ υπάρχει και μια δέσμευση να δώσει άλλες 300.000 ευρώ ακόμη τον ερχόμενο Απρίλιο. Όσο για τις σχέσεις, δεν είναι και οι καλύτερες, όλες οι συνεννοήσεις γίνονται μέσω δικηγόρων».\nΓια την μεταγραφολογία: «Είναι ακόμη νωρίς να μιλάμε για μεταγραφές, από την άλλη όμως το τμήμα σκάουτινγκ της ομάδας δουλεύει συνεχώς τόσο στην Ελλάδα όσο και στο εξωτερικό ενώ έρχονται διάφορες προτάσεις και από μάνατζερ. Εμείς εξετάζουμε όλες τις προτάσεις αλλά δεν έχουμε κάνει καμία απολύτως προσφορά σε κανένα, Επαλέ και Ροτέν εξέφρασαν ενδιαφέρον να έρθουν μέσω των μάνατζερ τους. Πιστεύω ότι γίνεται πολύ καλή δουλειά και σε αυτόν τον τομέα και να είστε σίγουροι ότι στην συνέχεια θα θέλουν πολύ καλοί παίκτες να έρθουν στον Ηρακλή. Στόχος μας είναι να πάρουμε καλούς παίκτες χωρίς όμως να ξοδέψουμε μια περιουσία, μπορεί να συμβεί αυτό, έτσι πήραμε τον Χοσέμι, ας μην το ξεχνάμε αυτό. Τα ΜΜΕ πάντως με όσα γράφουν για υποτιθέμενο ενδιαφέρον του Ηρακλή για κάποιους παίκτες, ανεβάζουν το κασέ τους και δίνουν πλεονέκτημα στους μάνατζερ τους στις διαπραγματεύσεις».\nΓια τις ανανεώσεις συμβολαίων: «Φυσικά και μας ενδιαφέρει να κρατήσουμε όλους τους καλούς παίκτες στην ομάδα και θα προσπαθήσουμε να κρατήσουμε αυτούς που θέλουμε, αρκεί φυσικά να μην έχουν παράλογες απαιτήσεις. Είναι τιμή για κάθε παίκτη να φορά την φανέλα του Ηρακλή, ο Ηρακλής είναι τεράστια ομάδα».\nΓια το ντέρμπι με τον Άρη: «Αυτό που θέλουμε είναι να κερδίζει συνέχεια ο Ηρακλής. Θα μπορούσαμε να έχουμε περισσότερους βαθμούς. Είναι σαφές όμως ότι η ομάδα ανεβαίνει τελευταία, πριν παίζαμε καλά ένα ημίχρονο, μετά φτάσαμε στα 60 λεπτά και θέλουμε να φτάσουμε στο σημείο να παίζουμε καλό ποδόσφαιρο για 80-90 λεπτά σύντομα. Την Δευτέρα περιμένουμε από τον κόσμο της ομάδας να γεμίσει το γήπεδο, είναι ένας αγώνας κλειδί για μας. Όλοι στην ομάδα δεν σκεφτόμαστε ούτε καν την ισοπαλία, στο μυαλό μας είναι μόνο η νίκη στο παιχνίδι αυτό».


todekari: Ο Θρύλος του «Ιπτάμενου Φινλανδού»\nΟ Θρύλος του «Ιπτάμενου Φινλανδού»\nΣήμερα, συμπληρώνονται ακριβώς 37 χρόνια από το Θάνατο του πρώτου μεγάλου δρομέα του Κλασικού Αθλητισμού, ο οποίος σημάδευσε με τις σπουδαίες νίκες του τους αγώνες δρόμου. Γεννημένος το 1897, ένα χρόνο δηλαδή...\nμετά την αναβίωση των σύγχρονων Ολυμπιακών Αγώνων στο Καλλιμάρμαρο Στάδιο της Αθήνας, ο Φινλανδός Πάαβο Νούρμι έμελλε να αλλάξει για πάντα τον ρου της ιστορίας των μεσαίων και μεγάλων αποστάσεων, ενώ στη Φινλανδία θεωρείται και Εθνικός ήρωας. Μάλιστα ο «Ιπτάμενος Φινλανδός» όπως ήταν το προσωνύμιο του, κατέκτησε συνολικά 12(!) Ολυμπιακά μετάλλια εκ των οποίων τα 8 χρυσά και τα 4 ασημένια σε αγωνίσματα στίβου, επίδοση μοναδική που τον κατατάσσει κορυφαίο στον κλασικό αθλητισμό όλων των εποχών. Μάλιστα από όλα τα Ολυμπιακά αθλήματα μόνον ο Μάικλ Φελπς με τα 14 χρυσά που κατέκτησε στην κολύμβηση κατάφερε να τον προσπεράσει, στην ιστορία του Παγκόσμιου αθλητισμού.\nΣε ηλικία 23 ετών ο Νούρμι, ταξίδεψε στην Αμβέρσα για να συμμετάσχει στους 7ους Ολυμπιακούς Αγώνες της σύγχρονης ιστορίας. Στο Βέλγιο λοιπόν κατάφερε να «μαγέψει» τους λάτρεις του αθλητισμού καθώς κατέκτησε 3 χρυσά και ένα ασημένιο μετάλλιο. Πιο συγκεκριμένα, ο Φινλάνδος δρομέας πήρε την πρώτη θέση στα 10.000μ, και τη δεύτερη στα 5.000 ενώ πήρε χρυσό τόσο στον ατομικό ανώμαλο δρόμο όσο και στο αντίστοιχο αγώνισμα με την ομάδα της χώρας του. Μάλιστα κατάφερε να καταρρίψει σπουδαία ρεκόρ για την εποχή του.\nΤο θαύμα του Παρισιού και η επιστροφή του Άμστερνταμ\nΤέσσερα χρόνια αργότερα, ο 27χρονος τότε Νούρμι κατάφερε να αγγίξει την τελειότητα. Στους Ολυμπιακούς Αγώνες του Παρισιού, πήρε την πρώτη θέση τόσο στα 1.500μ τα 5.000μ τα 10.000μ όσο και στα αγωνίσματα εκτός στίβου, με τις κούρσες ανωμάλου δρόμου τόσο στο ατομικό όσο και στο ομαδικό. Ένα απίστευτο ρεκόρ με 5 στα 5, που άφησε άφωνη την κοινή γνώμη, και τον ενέταξε στο πάνθεο τον κορυφαίων αθλητών όλων των εποχών. Και αν η συνέχεια και η διατήρηση της κορυφής χαρακτηρίζει τους κορυφαίους ο Πάαβο Νούρμι είναι σίγουρα τέτοιος. Αυτό απέδειξε άλλωστε και στην 3η Ολυμπιάδα της καριέρας του στο Άμστερνταμ.\nΣτην Ολλανδία λοιπόν ο Νούρμι που πλέον είχε φτάσει σε ηλικία 31 ετών, κατάφερε να κατακτήσει το 8ο χρυσό Ολυμπιακό μετάλλιο της καριέρας του στα 10.000μ ενώ πήρε και δύο ασημένια στα 3.000μ στιπλ και στα 5.000μ. Άλλο ένα ρεκόρ του Νούρμι είναι πως κατέκτησε Ολυμπιακά μετάλλια σε 6 διαφορετικά αγωνίσματα του στίβου (1.500μ, 3.000μ στιπλ, 5.000μ, 10.000, ανώμαλος δρόμος ατομικό και ομαδικό).\nΚαι κάπου εκεί ολοκλήρωσε μια θρυλική καριέρα στους Ολυμπιακούς Αγώνες, ενώ συνέχισε να τρέχει σε μεγάλες αποστάσεις ως το 1934, όπου και τα παράτησε. Ο Νούρμι που ήταν αποκλειστικά χορτοφάγος από την ηλικία των 12, είχε την φήμη του λιγομίλητου εκτός αγώνων. Χαρακτηριστικό είναι το γεγονός πως το 1925 ο Φινλνανδός δρομέας τιμήθηκε σε μια εκδήλωση για τις πολλές του επιτυχίες, και στον ευχαριστήριο λόγο του φρόντισε να πει απλά: «Σας ευχαριστώ…»\nΤο Ολυμπιακό Στάδιο του Ελσίνκι έχει πάρει πλέον το όνομά του, ενώ στους Ολυμπιακούς Αγώνες του 1952 όπου διεξήχθησαν στη χώρα του άναψε τη φλόγα στο Στάδιο. Τα επόμενα χρόνια αντιμετώπισε προβλήματα υγείας, ενώ στα τελευταία χρόνια της ζωής του σχολίασε πως ο αθλητισμός είναι χάσιμο χρόνο μπροστά στις επιστήμες και τις τέχνες, δείχνοντας μια πικρία ίσως σκεφτόμενος πως τα χρόνια της δόξας του είχαν περάσει ανεπιστρεπτί. Πέθανε το σε ηλικία 76 ετών. Το ημερολόγιο έγραφε 2 Οκτωβρίου 1973.\nΑναρτήθηκε από todekari στις 6:48 μ.μ.


MasterChef 4: Ο Γιώργος από την Κρήτη έκανε το χατίρι των παππούδων του & έδωσε υπόσχεση για... γάμο - Life - Νέα Κρήτη\nΤώρα διαβάζετε: MasterChef 4: Ο Γιώργος από την Κρήτη έκανε το χατίρι των παππούδων του & έδωσε υπόσχεση για... γάμο\nΟ 28χρονος με το καλλίγραμμο κορμί έδωσε την υπόσχεση να ζητήσει σε γάμο την κοπέλα του αν κερδίσει τον τίτλο.\nΠοδαρικό στο φετινό MasterChef 4, έκανε ένας 28χρονος Κρητικός.\nΟ Γιώργος Λασκαρίδης με καταγωγή το Ζαρό Ηρακλείου, εντυπωσίασε τους κριτές που του έδωσαν το «εισιτήριο» για να περάσει στην επόμενη φάση του διαγωνισμού.\nΌπως ανέφερε χαρακτηριστικά, την αίτηση για το παιχνίδι την έστειλε η οικογένεια του και ενώ εκείνος ήταν στην Ολλανδία.\nΜάλιστα ο παππούς και η γιαγιά του με τους οποίους και μεγάλωσε όπως εκμυστηρεύτηκε, συχνά πυκνά τον ρωτούσαν όταν έβλεπαν το συγκεκριμένο ριάλιτυ μαγειρικής και δεν συμμετείχε ο εγγονός τους: «Γιώργη εσύ που είσαι;»\nΟ ίδιος ήρθε από την Ολλανδία ειδικά για το MasterChef, παρέα με την Ολλανδέζα σύντροφό του και τους παππούδες του που τον μεγάλωσαν.\nΜάλιστα συνομιλώντας με τους κριτές, Κοντιζά, Ιωαννίδη και Κουτσόπουλο, υποστήριξε για την σχέση με την κοπέλα του: "Εμείς τον λόγο μας στην Κρήτη τον κρατάμε και άμα καταφέρω και πάρω το MasterChef θα ζητήσω την κοπέλα μου σε γάμο".\nΟ Γιώργος κάνει skydiving και καλλισθενική γυμναστική . Έχει πηδήξει 127 φορές από αεροπλάνο, με τον σεφ Κουτσόπουλο να του λέει αστειευόμενος «127; Με πέρασες!».\nΗ πρώτη εντύπωση του 28χρονου στους κριτές ήταν πολύ θετική, φτιάχνοντας ψητή σελινόριζα με σάλτσα τυριού και τον Λεωνίδα Κουτσόπουλο, δοκιμάζοντας το πιάτο του Κρητικού να αναφέρει,ότι είναι ότι πιο πρωτότυπο έχει δοκιμάσει μέχρι σήμερα σε οντισιόν.\nΙδιαίτερα συγκινημένοι ήταν οι συγγενείς του, με τον παππού να λέει πώς ήταν τόση η χαρά του που ενώ ήταν άρρωστος του πέρασαν όλα!


Συρία: Το ΝΑΤΟ ζητά αυτοσυγκράτηση και η Τουρκία...αλληλεγγύη - Οι προκλητικές δηλώσεις Τσαβούσογλου |Dikaiologitika News - Ειδήσεις\nΣυρία: Το ΝΑΤΟ ζητά αυτοσυγκράτηση και η Τουρκία...αλληλεγγύη - Οι προκλητικές δηλώσεις Τσαβούσογλου\nΟ γενικός γραμματέας του ΝΑΤΟ Γενς Στόλτενμπεργκ, πραγματοποιεί επίσκεψη στην Τουρκία και κάλεσε την Άγκυρα να δράσει «με αυτοσυγκράτηση» κατά την επιχείρηση που διεξάγει εναντίον της κουρδικής πολιτοφυλακής Μονάδες Προστασίας του Λαού (YPG) στη βορειοανατολική Συρία.\n«Ενημέρωσα τον Τούρκο ΥΠΕΞ για τις σοβαρές μου ανησυχίες αναφορικά με την επιχείρηση αυτή και για τους κινδύνους περαιτέρω αποσταθεροποίησης της περιοχής. Αν και η Τουρκία έχει νόμιμες ανησυχίες για την ασφάλειά της, αναμένουμε από αυτή να ενεργήσει με αυτοσυγκράτηση» τόνισε ο Στόλτενμπεργκ στη διάρκεια κοινής συνέντευξης Τύπου με τον Μεβλούτ Τσαβούσογλου.\n«Το να αναμένουμε από τους συμμάχους μας να επιδείξουν αλληλεγγύη, είναι το πιο φυσικό μας δικαίωμα. Δεν μας αρκεί να λέτε: «Κατανοούμε τις νόμιμες ανησυχίες σας. Θέλουμε να δούμε ξεκάθαρη αλληλεγγύη».\nΟ γενικός γραμματέας του ΝΑΤΟ σημείωσε ότι δεν θα πρέπει να κινδυνεύσουν οι πρόοδοι που έχουν καταγραφεί στη μάχη κατά του Ισλαμικού Κράτους.\n«Οι μαχητές του Νταές (αραβικό ακρωνύμιο του ΙΚ) δεν πρέπει να καταφέρουν να αποδράσουν», υπογράμμισε ο Στόλτενμπεργκ.


Σύνδεση σε συσκευές Bluetooth\nΧάρη στο Bluetooth, μπορείτε να χρησιμοποιείτε διάφορες ασύρματες συσκευές με τον υπολογιστή Windows, εάν διαθέτει υλικό Bluetooth. Χρησιμοποιήστε τον υπολογιστή σας με ακουστικά, ηχεία, τηλέφωνα, συσκευές παρακολούθησης φυσικής κατάστασης και άλλες συσκευές που έχουν λειτουργία Bluetooth. Αρχικά, πραγματοποιήστε ζεύξη της συσκευής Bluetooth με τον υπολογιστή σας. Ο τρόπος ζεύξης εξαρτάται από τον τύπο της συσκευής Bluetooth που έχετε.\nΓια να συνδέσετε ακουστικά, ηχεία ή άλλη συσκευή ήχου Bluetooth\nΕνεργοποιήστε τη συσκευή ήχου Bluetooth και ορίστε την ως ανιχνεύσιμη.\nΕνεργοποιήστε το Bluetooth στον υπολογιστή σας, αν δεν είναι ήδη ενεργοποιημένο. Για να το κάνετε αυτό, στη γραμμή εργασιών, επιλέξτε κέντρο ενεργειών > Bluetooth.\nΣτο κέντρο ενεργειών, επιλέξτε Σύνδεση > το όνομα της συσκευής.\nΑκολουθήστε τυχόν επιπλέον οδηγίες που μπορεί να εμφανιστούν. Διαφορετικά, είστε έτοιμοι και συνδεδεμένοι.\nΔεν βλέπετε τη συσκευή ήχου Bluetooth; Μάθετε πώς μπορείτε να δοκιμάσετε να διορθώσετε αυτό το πρόβλημα.\nΓια να συνδέσετε πληκτρολόγιο, ποντίκι ή άλλη συσκευή Bluetooth\nΕνεργοποιήστε τη συσκευή σας και ορίστε την ως ανιχνεύσιμη.\nΕπιλέξτε το κουμπί Έναρξη και, στη συνέχεια, επιλέξτε Ρυθμίσεις > Συσκευές > Bluetooth και άλλες συσκευές .\nΕνεργοποιήστε το Bluetooth και, στη συνέχεια, επιλέξτε Προσθήκη Bluetooth ή άλλης συσκευής > Bluetooth. Επιλέξτε τη συσκευή, ακολουθήστε τις πρόσθετες οδηγίες αν εμφανιστούν και, στη συνέχεια, επιλέξτε Τέλος.


Χωρίς Τζόνσον και Γκριν οι Χοκς - Onsports.gr\nΓιάννης Ασκούνης\t03 Μαρτίου 2012, 02:56\nΧωρίς Τζόνσον και Γκριν οι Χοκς\nΠροσωρινά επέστρεψε στη δράση, όπως αποδείχθηκε, ο Τζο Τζόνσον, αφού θα απουσιάσει από τα δύο επόμενα ματς των Ατλάντα Χοκς.\nΟ πρώτος σκόρερ των «γερακιών» απουσίασε από το All Star Game και από τα δύο προγενέστερα παιχνίδια της ομάδας του, αλλά επέστρεψε κόντρα στους Γκόλντεν Στέιτ Ουόριορς. Αποδείχθηκε, όμως, πως δεν ξεπέρασε πλήρως την τενοντίτιδα που ταλαιπώρησε το αριστερό του γόνατο και πλέον αποκλείστηκε από τους δύο επόμενους αγώνες των Χοκς.\nΤο πρώτο από αυτά θα είναι κόντρα στους Μιλγουόκι Μπακς, με τον Ουίλι Γκριν, αναπληρωματικός του Τζόνσον στην θέση του γκαρντ, να μένει επίσης εκτός. Αυτός αισθάνθηκε ενοχλήσεις στη μέση στο παιχνίδι με τους «πολεμιστές» και κρίθηκε απαραίτητη ολιγοήμερη αποθεραπεία του. Πέρα από το ματς με τα «ελάφια», το οποίο άρχισε στις 2:30 τα ξημερώματα του Σαββάτου (03/03), οι δύο παραπάνω γκαρντ θα απουσιάσουν και από την αναμέτρηση με τους Οκλαχόμα Σίτι Θάντερ τα ξημερώματα της Κυριακής (04/03).\nΤην ίδια ώρα, ο «έκτος παίκτης» των Μπακς, Μάικ Ντανλίβι, αποκλείστηκε από την αποστολή της δικής του ομάδας. Ο 31χρονος γκαρντ επέστρεψε στο Μιλγουόκι, όπου η σύζυγος του είναι έτοιμη να γεννήσει.


Χωριό στη Νέα Ζηλανδία δέχεται επίθεση από άγρια κοτόπουλα | TaMeteora.gr\nΑρκετά και σήμερα 23/1 τα θετικά Rapid Tests στην Καλαμπάκα\nΜετέωρα από ψηλά – Ένα εκπληκτικό βίντεο\nΤην ιστορική μονή Γεννήσεως της Θεοτόκου Λιμποχόβου στην Παναγία του Δ. Μετεώρων αποκαθιστά η Περιφέρεια Θεσσαλίας\n“Συνεχίζουμε τον αγώνα για την προστασία μαθητών, εκπαιδευτικών και των οικογενειών μας”\nΒραζιλία: Αναβάλλονται οι αποκριάτικες παρελάσεις στους δρόμους\nΠάνω από 60 είδη εντόμων «μετανάστευσαν» στην Ελλάδα μέσα σε 20 χρόνια\nΘεσσαλονίκη: Έσκιζε χαρτονομίσματα και τα πετούσε στο κέντρο της πόλης! [Βίντεο]\nΚατσικάκι με πετιμέζι στη γάστρα\nΧωριό στη Νέα Ζηλανδία δέχεται επίθεση από άγρια κοτόπουλα\n13 Ιουνίου 2020, 10:08\n22 Ιανουαρίου 2022, 21:48\n22 Ιανουαρίου 2022, 19:16\n22 Ιανουαρίου 2022, 17:52\n22 Ιανουαρίου 2022, 17:19\nΚάνουν τόση φασαρία που δεν αφήνουν κανέναν να απολαύσει τον ύπνο του. Στο πέρασμά τους αφήνουν τα πάντα κατεστραμμένα. Το φαγητό που τους αφήνουν έξω από τα σπίτια για να τραφούν προσελκύει «αρουραίους σε μέγεθος γάτας». Και όλα αυτά σε ένα καταπράσινο, ήσυχο προάστιο της Νέας Ζηλανδίας.\nΤο lock down που επέβαλλαν οι αρχές για να περιορίσουν την εξάπλωση της πανδημίας κορονοϊού μπορεί τηρήθηκε στο ακέραιο και η χώρα να δηλώνει σήμερα υπερήφανα πως δεν έχει ούτε ένα νέο κρούσμα. Για κάθε πράξη όμως υπάρχει και συνέπεια – πόσο μάλλον όταν μιλάμε για μια απόφαση που επηρέασε από άκρη σε άκρη όλη τη χώρα και τον κάθε πολίτη ξεχωριστά και επί μακρόν.\nΓια τους κατοίκους του Τιτιράνγκι, προαστίου στο Δυτικό Όκλαντ μια από τις πιο αρνητικές συνέπειες ήταν η επανεμφάνιση μιας τοπικής μάστιγας ή πληγής όπως λένε οι ντόπιοι. Δεν πρόκειται ούτε για επιδρομή βατράχων, ούτε ακρίδων όπως στην περίπτωση των επτά πληγών του Φαραώ.\nΠρόκειται για ένα κοπάδι άγριων κοτόπουλων που για μια ακόμη φορά απειλεί την περιοχή με τους περίπου 4.000 κατοίκους.\nΤα άγρια κοτόπουλα είχαν δημιουργήσει προβλήματα και στο παρελθόν και η δημοτική αρχή ανέλαβε να τα εντοπίσει και να τα στεγάσει σε περιφραγμένο χώρο για να σταματήσουν να καταστρέφουν ότι βρουν στο πέρασμά τους και να ενοχλούν τους κατοίκους. Μάλιστα τα είχε καταφέρει και η ηρεμία είχε επιστρέψει στο Τιτιράγκι.\nΚατά τη διάρκεια το lockdown τα πτηνά όμως πολλαπλασιάστηκαν ανεξέλεγκτα και ο εφιάλτης επέστρεψε.\nΜαζί με τον εφιάλτη των άγριων πτηνών βέβαια, ο πρόεδρος της κοινότητας Γκρεγκ Πρίσλαντ ( που καλείται να δώσει ξανά λύση στο πρόβλημα) είχε να αντιμετωπίσει και τον διχασμό που έφερε στο χωριό η ανάγκη να βρεθεί μια λύση. Μία μερίδα των κατοίκων βρίσκει την παρουσία των άγριων κοτόπουλων θετική, τονίζοντας πως προσδίδουν μια γραφική πινελιά στην κοινότητα. Άλλοι όμως έχουν φτάσει στα όριά τους και δηλώνουν πως η όλη κατάσταση που έχει δημιουργηθεί θυμίζει «κάτι από ταινία του Στίβεν Κινγκ».\nΟ Πρίσλαντ, που όπως λέει περί τα 15 από αυτά τα άγρια πτηνά είχαν εγκατασταθεί περίπου 50μ από το σπίτι του, εξηγεί πως το πρόβλημα ξεκίνησε το 2008 όταν ένας κάτοικος της περιοχής απελευθέρωσε δύο οικόσιτα κοτόπουλα τα οποία στη συνέχεια εξελίχθηκαν σε άγρια.\nΜέχρι το 2019τα άγρια κοτόπουλα είχαν αναπαραχθεί φθάνοντας περίπου τα 250 σε αριθμό, όπως αναφέρει ο Guardian.\n«Από τη μια δεν σε αφήνουν να κοιμηθείς και από την άλλη βλέπεις τη γειτονιά σου να καταστρέφεται και ο συνδυασμός αυτών των δύο είναι κάτι είναι κάτι πολλούς να τα μισούν» προσθέτει ο Πρίσλαντ τονίζοντας πως πέραν όλων των άλλων, τα άγρια κοτόπουλα καταστρέφουν και τις ρίζες των δέντρων «κάουρι» που είναι προστατευόμενος είδος αφού τελεί υπό εξαφάνιση στη Νέα Ζηλανδία.\nΗ σταγόνα που ξεχείλησε το ποτήρι όμως ήταν εμφάνιση «αρουραίων σε μέγεθος γάτας» όπως λέει καθώς τους «τράβηξαν» τα αποφάγια που άφηναν τα άγρια πτηνά.\nΑυτό έπεισε τελικά όλους τους κατοίκους πως έπρεπε να ληφθούν άμεσα μέτρα. Και η λύση ήταν μόνο μία: η απομάκρυνση των άγριων κοτόπουλων.\nΣυνεργείο της κοινότητας τοποθέτησε μεγάλα δίχτυα σε διάφορα σημεία της περιοχής και κατάφερε να πιάσει περί τα 230 πτηνά ενώ η όλη επιχείρηση ήταν πολύ απαιτητική, γιατί σύμφωνα με τον Πρίσλαντ η απόφαση ήταν να αιχμαλωτιστούν τα πουλιά αλλά να μην τα βλάψουν.\nΜάλιστα επιστρατεύτηκε και ένας κτηνίατρος για να επιβλέπει την επιχείρηση και να επέμβει για να βοηθήσει εάν κάτι πήγαινε στραβά αλλά και να ελέγξει πως τα πτηνά λάμβαναν τη φροντίδα που έπρεπε.\nΤο επόμενο βήμα ήταν η εγκατάσταση των πτηνών σε ένα αγρόκτημα «για να ζήσουν αυτά καλά και εμείς καλύτερα» λέει ο Πρίσλαντ.\nΜετά την επιχείρηση είχαν μείνει μόλις περί τα 10 κοτόπουλα, οκτώ εκ των οποίων τελικά εντοπίστηκαν και απομακρύνθηκαν επίσης. Και τότε, περί τα τέλη Μαρτίου, ήρθε το lock down και δύο κοτόπουλα, τα πλέον άγρια και δύσκολο να πιαστούν κατάφεραν να γλιτώσουν.\nΈτσι επέστρεψε ο εφιάλτης των κατοίκων και μια νέα επιχείρηση για τον εντοπισμό και τον περιορισμό τους ξεκινά ενώ κάποιοι έχουν απηύδησε και ζητούν αντί τα άγρια πτηνά να μεταφερθούν σε έναν ελεγχόμενο χώρο, να τα στείλουν σε μια τοπική εταιρεία που πουλάει κατεψυγμένα κοτόπουλα.\nΗ πλήρης απομάκρυνσή τους θα ήταν το ιδανικό αλλά όπως φαίνεται κάποιοι ντόπιοι συνεχίζουν να τα ταϊζουν. Και όσο το κάνουν ο εφιάλτης συνεχίζεται.\n«Ξέρω ποια είναι και δεν μπορώ να την πείσω να σταματήσει. Προσπάθησα», καταλήγει ο Πρίσλαντ.\nΠηγή: The Guardian / ΦΩΤΟ: GETTY IMAGES\nΠροηγούμενο άρθροΣυνάντηση με την Υπουργό Πολιτισμού θα έχει ο Δήμαρχος Μετεώρων\nΕπόμενο άρθροΜε το βλέμμα στην 3η θέση\nΙσχυρός σεισμός 7,2 R στη Νέα Ζηλανδία\n4 Μαρτίου 2021, 18:19\nΝέα Ζηλανδία: Περιφερειακό συμβούλιο εισηγήθηκε την απαγόρευση των… γατών\n31 Αυγούστου 2018, 08:58\nΤσουνάμι στη Νέα Ζηλανδία μετά από τη σεισμική δόνηση\n13 Νοεμβρίου 2016, 20:52


17/04/2018, 07:12 6\nΜέχρι να αμολήσει την κραυγή «να καεί να καεί η π@@@@να η Βουλή» ελάχιστοι είχαν ακούσει το όνομα Αριστείδης Φωκάς. Από εκείνη τη στιγμή έγινε διάσημος\nΟμως πασίγνωστος ανάμεσα στους θερμοκέφαλους και χουλιγκάνους της ομάδας της Θεσσαλονίκης, ιδιοκτησίας Ιβάν Σαββίδη. Ο οποίος παρεμπιπτόντως επιδεικνύοντας ασυγκράτητη αυτοκαταστροφική μανία. Και αφού η ομάδα του, στην οποία έχει επενδύσει άφθονα εκατομμύρια, «έβλεπε» πρωτάθλημα, αυτός βρήκε την κατάλληλη στιγμή να ορμήσει με το κουμπούρι και έτσι να παραδώσει το πρωτάθλημα στην ΑΕΚ του Δημήτρη Μελισσανίδη\nΟ πλήρης, ζωντανός ορισμός της αυτοκαταστροφικής μανίας. Μια παθογένεια που κυκλοφορεί ανενδοίαστα και θρασύτατα εντός των άδειων κρανίων πολλών συμπΟλιτών μας\nΟ Αριστείδης Φωκάς δεν είναι τόσο αυτοκαταστροφικός. Οσο είναι αίλουρος μικρός και ασήμαντος. Από τη μια κολακεύει τα πιο χαμηλά ένστικτα του χουλιγκανισμού. Γιατί ο Αριστείδης «βλέπει» εκλογές. Γιατί οι οπαδοί του ΠΑΟΚ είναι πολλοί. Γιατί απ εκεί θα αρμέξει, αν αρμέξει, ψήφους. Και γιατί, όπως ο αρχηγός του ο Βασίλης Λεβέντης έρπει πίσω από κάθε ιερωμένο και από κάθε ανεγκέφαλο Μακεδονομάχο, έτσι κι αυτός. Ερπει πίσω από κάθε οπαδό του ΠΑΟΚ. Κυρ Αριστείδη μάζευε κι ας είναι π@@@ες!\nΑπό την άλλη παριστάνει τον μετανοημένο και τον μεταμελημένο. Αφού πρώτα κόπρισε στο μέρος απ όπου πληρώνεται. Και μάλιστα από τα άδεια πορτοφόλια των στερημένων Ελλήνων πολιτών. Αφού ξεχαρμάνιασε και άναψε φιτίλια εναντίον του Κοινοβουλίου. Και αφού έριξε άφθονο λάδι στη φωτιά, στη συνέχεια με μια επιστολή προς τον πρόεδρο της Βουλής ζήτησε άφεση αμαρτιών. Ενα λαθάκι έκανε ο άνθρωπος. Πάνω στα νεύρα του. Ετσι για την αδικημένη ομάδα του. Δεν ήταν δα και έγκλημα. Sorry Guys δεν θα το ξανακάνω\nΗ περίπτωση του Αριστείδη Φωκά είναι αντιπροσωπευτική της σιωπής όλων των αρχών της Θεσσαλονίκης Μετά το περιστατικό με το κουμπούρι. Και μετά τον πλήρη ευτελισμό όλων των θεσμών. Τόσο της Δικαιοσύνης όσο και της Αστυνομίας όσο και της Δημοτικής αρχής και φυσικά των βουλευτών της Βορεία Ελλάδας, Σχεδόν όλων των κομμάτων. Ακρα του τάφου σιωπή\nΜε απλά λόγια όλοι αυτοί οι θεσμοί-και φυσικά οι αντικρόσωποί τους-έκαναν γαργάρα. Επειδή είναι ΠΑΟΚ. Επειδή είναι εκατοντάδες χιλιάδες οπαδοί. Επειδή η ομάδα «αδικήθηκε». Επειδή ο κουμπουροφόρος επιχειρηματίας δίνει δουλειές. Επειδή διεκπεραιώνει ρουσφέτια. Επειδή κάνει κουμάντο. Και επειδή όποιος υποστηρίζει ΠΑΟΚ και τα χει καλά με Σαββίδη έχει εξασφαλίσει μια θέση σ αυτή την π@@@@να την Βουλή\nΤουτέστιν οι πολιτικοί είναι όμηροι κάθε θεούσας. Είναι όμηροι κάθε ανεγκέφαλου Μακεδονομάχου. Είναι όμηροι κάθε ρασοφόρου. Είναι όμηροι κάθε ανόητου και καθυστερημένου ιδεοληπτικού «αριστερού». Είναι όμηροι των Δημοσίων υπαλλήλων. Είναι όμηροι τοπικών συμφερόντων. Είναι όμηροι αυθαιρΕτούχων που καταπατούν και οικοδομούν πάνω σε ρέματα. Είναι όμηροι εργατοπατέρων. Και είναι όμηροι των δεκάδων μικρών η μεγάλων «φυλών» που κάνουν κουμάντο και με την δύναμή τους καθορίζουν το μέλλον της χώρας\nΜε το διπλό «πρόσωπό» του ο Αριστείδης Φωκάς αποκαλύπτει το έρεβος ενός τυμαπνιαίου πτώματος. Μέσα στο οποίο ακόμα και οι αληθινά ζωντανοί και δημιουργικοί είναι αναγκασμένοι να πορεύονται παρέα με τους «πεθαμένους» και τα ζόμπι. Ευγνωμονώ τον κύριο Αριστείδη. Γιατί όπως με τον Σαββίδη, αποκαλύψε την πεμπτουσία της μεγάλης παθογένειας. Υποκλίνομαι στον χουλιγκανισμό και την συστηματική παραβατικότητα και ταυτοχρόνως επιθυμώ να είμαι «π@@@@να». Γιατί πως αλλιώς λέγεται ένας που πιστεύει ότι η Βουλή είναι κάτι σαν πόρνη και από την άλλη θέλει να είναι μέλος αυτού του πορνείου; Μα φυσικά είτε π@@@@@να είτε νταβατζής. Διαλέξτε!\nΌ Φωκάς της Ένωσης Κεντρώων είναι ένας ακόμα πρόθυμος βουλευτής που από το κόμμα του Λεβέντη και με εντολή του χορηγού του ΣΥΡΙΖΑ του Ιβάν Σαββίδη, θα βρεθεί να ψηφίζει μαζί με την κυβέρνηση απο το ξεπούλημα της ΜΑΚΕΔΟΝΙΑΣ μέχρι και το 4ο Συριζέικο μνημόνιο.Όλοι αυτοί οι ένθερμοι δήθεν υποστηρικτές του ΠΑΟΚ, υποψήφιοι καλοπληρωμένοι υπάλληλοι του Ιβάν Σαββίδη είναι.Αυτό που τους ενδιαφέρει είναι τα κέρδη που θα αποκομίσουν στηρίζοντας τον Σαββίδη και έμμεσα τον ΣΥΡΙΖΑ. Ούτε την Βουλή που τον πληρώνει για να λέει αυτές τις ανοησίες του δεν σεβάστηκε αυτός ο άγνωστος και φαιδρός καραγκιόζης.Καλό βράδυ κύριε Δανίκα.\nΤΟ ΕΡΩΤΗΜΑ ΠΟΥ ΤΙΘΕΤΑΙ ΕΙΝΑΙ ΑΛΛΟ: ΑΝ ΕΙΣΑΙ ΦΙΛΟΣ ΤΟΥ ΠΑΟΚ....ΖΗΣ ΣΑΛΟΝΙΚΑ, ΜΙΑ ΠΟΛΗ, ΠΑΡΑΜΕΛΗΜΕΝΗ ΣΕ ΠΟΛΛΑ (ΣΕ ΣΥΓΚΡΙΣΗ ΜΕ ΤΗΝ ΑΘΗΝΑ ΠΑΝΤΑ).....ΚΑΙ ΑΙΣΘΑΝΕΣΑΙ ΕΠΑΓΓΕΛΜΑΤΙΚΑ, ΗΜΙΘΑΝΗΣ ΧΩΡΙΣ ΑΜΕΣΟ ΦΩΣ ΣΤΟ ΤΟΥΝΝΕΛ.....ΑΛΛΑ ΤΑΥΤΟΧΡΟΝΑ ΑΔΙΚΗΜΕΝΟΣ ΠΟΔΟΣΦΑΙΡΙΚΑ ΕΣΑΕΙ......ΚΑΙ ΣΟΥ ΠΕΙ Ο ΣΑΒΒΙΔΗΣ: ΣΤΗΡΙΞΕ ΣΥΡΙΖΑ ΠΑΟΚΤΣΗ....ΠΟΥ ΤΑ ΕΧΩ ΚΑΛΑ ΜΑΖΙ ΤΟΥ ΕΓΩ....ΚΑΙ ΘΑ ΔΗΣ ΠΡΩΤΑΘΛΗΜΑ ΕΠΙΤΕΛΟΥΣ ΚΑΙ ΙΣΩΣ ΚΑΙ 5 ΔΟΥΛΕΙΕΣ ΣΤΗΝ ΠΟΛΗ ΜΑΣ ΑΠΟ ΜΕΝΑ, ΤΟΝ ΕΥΕΡΓΕΤΗ ΣΑΒΒΙΔΗ......ΤΙ ΘΑ ΚΑΝΕΙΣ ΣΤΗΝ ΚΑΛΠΗ? ΣΥΡΙΖΑ ΔΕΝ ΘΑ ΨΗΦΙΣΕΙΣ? ΡΩΤΑΩ........!\nΕ, πηγαινε να ζησεις στην Φλωρινα εσυ, που δεν ειναι "παραμελημενη". Ολο γκρινιαζετε κει'σα πανω. Ολα τα κρατη εχουν κεντρο και περιφερεια, το καθε ενα με τα προβληματα του. Ο,τι δεν σου αρεσει, σηκωνεις τα μανικια και το φτιαχνεις. Δεν την αραζεις στην παραλια με καφε και μπουγατσα και γκρινιαζεις για το κρατος των Αθηνων που δεν σου τα φτιαχνει τσαμπα.\nαχ τι εχασε η ευρωπη που δεν δεχτηκε να την αλλαξουμε...χαχαχα. η μονη ελπιδα ειναι η εισβολη των μουσουλμανων ισως αυτοι την μεταμορφωσουν σε μεση ανατολη...να μας μοιασει επιτελους...\nΜΠΡΑΒΟ Κύριε Δανίκα\nπου γράφεις την αλήθεια χωρίς συμβιβασμούς, διαπλοκή και προσδοκίες, χωρίς να φοβάσαι ούτε να χαρίζεσαι. Εάν οι φωνές σαν τη δική σου γίνουν πολλές, τότε η χώρα μας έχει ελπίδες να διασωθεί. Όπως είχε πεί κάποτε και η Τσιτσιολίνα, η (Ιταλική) Βουλή ήταν ένα μπουρδέλο. Το ίδιο ισχύει και για την Ελληνική Βουλή: η πλειοψηφία των βουλευτών μας (χωρίς εξαίρεση σε κόμματα και παρατάξεις) έχουν εκλεγεί με ψέμματα, καλλιεργώντας ενσυνείδητα φρούδες ελπίδες στους πολίτες, είναι πουλημένα κορμιά κυριολεκτικά. Ο Φωκάς και μερικοί ακόμα κρατούν τα σκήπτρα στα ψέμματα, τη διαπλοκή, την υποβάθμιση του δημόσιου βίου και τον ευτελισμό της Βουλής και της Πολιτείας (που υποτίθεται ότι έχουν ευθύνη να προασπίσουν). Να τους αποκαλύπτετε, να τους φτύσουμε και να τους μαυρίσουμε !!!\nΤα ίδια ακριβώς έκαναν και στα συλλαλητήρια για το σκοπιανό οι κύριοι βουλευτές. Στην αρχή τα σνόμπαραν και όταν αντιλήφθηκαν ότι η συμμετοχή θα ήταν μαζική, φόρεσαν το πλατύτερο χαμόγελό τους και πήγαν να δουλέψουν τους συμμετέχοντες για τα ψηφαλάκια. Πως χαρακτηρίζεις έναν λαό που τον δουλεύουν επί δεκαετίες με το ίδιο κόλπο και χαμπάρι δεν παίρνει;


Μεγάλη διάκριση στον Πανευρωπαϊκό διαγωνισμό Μαθηματικών EMC – Ιδιωτικά Εκπαιδευτήρια – Ελληνικό Κολέγιο Θεσσαλονίκης\nΓυμνάσιο - Λύκειο, Επιτυχίες, Επιτυχίες\nΜεγάλη διάκριση στον Πανευρωπαϊκό διαγωνισμό Μαθηματικών EMC\n08 Φεβ\t2021\nΥπ. Καθηγητής: Βαγιωνάς Ιωάννης (Μαθηματικός)\nΜεγάλη επιτυχία του Ελληνικού Κολλεγίου Θεσσαλονίκης. Η μαθήτρια της Α’ λυκείου Βασιλοπούλου Αλεξάνδρα κατέκτησε Honourable mention, εύφημο μνεία στον Πανευρωπαϊκό διαγωνισμό Μαθηματικών EMC European Mathematical Cup. Να τονίσουμε ότι παρά το όνομα του διαγωνισμού οι συμμετοχές ήταν από όλο τον κόσμο καθώς έλαβαν μέρος παιδιά από Αμερική, Αυστραλία, Ινδονησία κλπ. Η Αλεξάνδρα παρά το νεαρό της ηλικίας της διακρίθηκε ανάμεσα σε παιδιά μεγαλυτέρων τάξεων.\nΤο Ελληνικό Κολλέγιο Θεσσαλονίκης συνεχίζει τις επιτυχίες και διαδικτυακά. Η Βασιλοπούλου Αλεξάνδρα μέσω διαδικτυακών μαθημάτων προετοιμασίας με τον καθηγητή του σχολείου μας Βαγιωνά Ιωάννη κατάφερε αυτή τη μεγάλη επιτυχία για την ίδια και το σχολείο μας. Να σημειώσουμε ότι η Αλεξάνδρα κατέκτησε πέρσι χάλκινο μετάλλιο στον πανελλήνιο διαγωνισμό “Αρχιμήδης” της Ελληνικής μαθηματικής εταιρείας.\nΤο Ελληνικό Κολλέγιο Θεσσαλονίκης συνεχίζει δυναμικά, σε αυτές δύσκολες συνθήκες, παρέχοντας στους μαθητές και τις μαθήτριές του το μέγιστο ώστε αυτοί να αποκτήσουν όλα τα απαραίτητα εφόδια μιας ολοκληρωμένης παιδείας.


CityzenClub Καθαρισμός προσώπου\nΈνα καθαρό δέρμα είναι σίγουρα αυτό που όλοι μας επιθυμούμε. Για να μπορέσει η επιδερμίδα να ανταποκριθεί σωστά σε οποιαδήποτε θεραπεία, θα πρέπει αρχικά να είναι καθαρή. Ακόμα και η εφαρμογή προϊόντων ομορφιάς, όπως οι κρέμες και το μακιγιάζ προϋποθέτουν μια πεντακάθαρη βάση.\nΤι είναι ο βαθύς καθαρισμός του προσώπου;\nΟ βαθύς καθαρισμός του προσώπου είναι το σύνολο ενεργειών από ειδικούς, που απομακρύνουν τα νεκρά κύτταρα από την επιδερμίδα. Το σμήγμα αφαιρείτε με τον ιδανικό τρόπο έτσι ώστε να μην αφήσει σημάδια στο δέρμα.\nΠοια είναι τα βήματα του καθαρισμού του προσώπου;\nΑρχικά το δέρμα θα καθαριστεί με τα σωστά προϊόντα. Σε αυτή τη φάση τα προϊόντα απολέπισης θα προετοιμάσουν την επιδερμίδα να δεχθεί τον βαθύ καθαρισμό της.\nΣτην συνέχεια το πρόσωπο θα μείνει για λίγο στην συσκευή που παράγει ατμό. Αυτό το βήμα βοηθά στην διάνοιξη των πόρων για να αφαιρεθεί το σμήγμα. Η ειδικός που θα αναλάβει τη διαδικασία αυτή, γνωρίζει σε βάθος την ανατομία του δέρματος, καθώς και τον σωστό τρόπο με τον οποίο θα πετύχει το επιθυμητό αποτέλεσμα.\nΜετά από την αφαίρεση του σμήγματος εφαρμόζονται στο δέρμα μάσκες. Τώρα που το δέρμα είναι καθαρό και απαλλαγμένο από τα νεκρά κύτταρα απορροφά καλύτερα τα πολύτιμα συστατικά των μασκών.\nΤέλος ακολουθεί η εφαρμογή στην επιδερμίδα ορών. Οι οροί έχουν πλούσια περιεκτικότητα σε ουσίες που βοηθούν το δέρμα να ενυδατωθεί σε βάθος.\nΣε τι βοηθάει ο καθαρισμός του προσώπου;\nΟ καθαρισμός του προσώπου έχει κάποια βήματα που ακολουθούνται πιστά και με ακρίβεια. Το κάθε βήμα προσφέρει κάτι πολύτιμο στο δέρμα μας.\nΣυγκεκριμένα με τον βαθύ καθαρισμό πετυχαίνουμε:\nΚλείνουν οι πόροι\nΈτσι το πρόσωπο μας είναι έτοιμο να απορροφήσει θρεπτικές ουσίες που θα του εφαρμόσουμε μετά από τον βαθύ καθαρισμό του.\nΜετά τον καθαρισμό τι θα πρέπει να προσέξουμε;\nΜετά από τον βαθύ καθαρισμό καλό θα είναι να προσέξουμε να μην μολύνουμε το δέρμα μας, για τον λόγο αυτό θα πρέπει να αποφύγουμε να το ακουμπάμε με τα χέρια μας. Επίσης το νερό θα πρέπει να αποφύγουμε για κάποιες ώρες. Τέλος τα προϊόντα μακιγιάζ δεν θα πρέπει να τα χρησιμοποιήσουμε για ένα μικρό χρονικό διάστημα.\nΠόσο διαρκεί η διαδικασία καθαρισμού του προσώπου;\nΗ διαδικασία αυτή συνήθως έχει διάρκεια 60 λεπτά.\nΜετά από τον καθαρισμό το δέρμα ξαναβρίσκει την χαμένη του λάμψη. Σίγουρα είναι μια θεραπεία που ανά τακτά χρονικά διαστήματα, ανάλογα με το δέρμα, θα πρέπει να απολαμβάνουμε.\nΟ καθαρισμός προσώπου δεν είναι μια γυναικεία υπόθεση. Άνδρες και γυναίκες θέλουν μια καθαρή επιδερμίδα απαλλαγμένη από τα μαύρα στίγματα.\nΕπίσης καθαρισμό προσώπου μπορεί να κάνει και ένας έφηβος για να βοηθήσει το δέρμα του να καθαρίσει από τους ρύπους και τα νεκρά κύτταρα που μπορούν να προκαλέσουν την ακμή.\nΕδώ στα CityzenClub Niki Fotopoulou MED διαθέτουμε όλα τα τελευταίας γενιάς μηχανήματα και εξοπλισμό, για κάθε θέμα ιατρικής αισθητικής που μπορεί να σας απασχολεί. Οι έμπειροι άνθρωποι μας και τα καλύτερα προϊόντα κοσμετολογίας είναι ο μαγικός συνδυασμός για να επιτύχουμε άριστα αποτελέσματα θεραπειών\nΕπίσης εφαρμόζουμε το πρώτο εντελώς Δωρεάν Συμβουλευτικό Ραντεβού έτσι ώστε να μιλήσετε, για ότι σας απασχολεί, με την υπεύθυνη ιατρό και να αποφασίσετε μαζί τις ιδανικές θεραπείες που ταιριάζουν στις δικές σας ανάγκες.


Πρόταση νόμου από βουλευτές για να σπάσει το αδιέξοδο στο Brexit | Η Εφημερίδα των Συντακτών\n02.04.2019, 16:03 Ενημερώθηκε στις: 02.04.2019, 19:18\nΗ πρόταση θα πρέπει να περάσει τόσο από τη Βουλή των Κοινοτήτων όσο και από τη Βουλή των Λόρδων • Νέες ψηφοφορίες την Τετάρτη και την Πέμπτη\nΔιακομματική πρόταση νόμου ο οποίος να διασφαλίζει ότι η Βρετανία δεν θα φύγει από την Ε.Ε. χωρίς συμφωνία, έστω και κατά λάθος, κατέθεσε στο Κοινοβούλιο βουλευτής των Εργατικών. Στόχος τους, να δοθεί παράταση στην εφαρμογή του άρθρου 50 της Συμφωνίας της Ε.Ε. πέρα από τις 12 Απριλίου.\nΤην πρόταση, που έχει τη στήριξη και βουλευτών των Συντηρητικών, κατέθεσε η Εργατική Ιβέτ Κούπερ. Οι βουλευτές φοβούνται τις συνέπειες του άτακτου Brexit και προτίθενται να θέσουν ξανά σε ψηφοφορία εναλλακτικές προτάσεις για την έξοδο της Βρετανίας από την Ε.Ε., παρά το γεγονός ότι καμία από αυτές δεν πέρασε το βράδυ της Δευτέρας.\nΣύμφωνα με την Ιβέτ Κούπερ, η πρόταση αφήνει στην κυβέρνηση την ευθύνη να αποφασίσει πόση θα είναι η παράταση στο άρθρο 50. Το νομοσχέδιο για να εγκριθεί πρέπει να υπερψηφιστεί τόσο από τη Βουλή των Κοινοτήτων όσο και από τη Βουλή των Λόρδων.\n«Είναι η τελευταία προσπάθεια να προστατέψουμε τη χώρα από τον κίνδυνο μιας εξόδου χωρίς συμφωνία. Μπορεί να είναι δύσκολο, αλλά αξίζει τον κόπο να προσπαθήσουμε», τόνισε η Κούπερ.\nΗ πρόταση θα παρουσιαστεί στη Βουλή την Τετάρτη, με στόχο να τεθεί σε ψηφοφορία την ίδια μέρα και στα δύο σώματα.\nΟι ψηφοφορίες επί των εναλλακτικών προτάσεων στο Brexit πιθανότατα θα γίνουν την Πέμπτη, σε μία ακόμη προσπάθεια να βρεθεί λύση στο αδιέξοδο.\nΤαυτόχρονα, αυξάνεται η φημολογία ότι η Τερέζα Μέι θα προσπαθήσει να θέσει ξανά σε ψηφοφορία τη Συμφωνία Αποχώρησης η οποία έχει ήδη απορριφθεί τρεις φορές από το Κοινοβούλιο, η τελευταία χωρίς την Πολιτική Διακήρυξη για ξεπεραστεί ο σκόπελος του κανονισμού της Βουλής.\nΩστόσο δεν είναι καθόλου σίγουρο ότι θα δεχθεί νέα ψηφοφορία για το θέμα ο πρόεδρος της Βουλής, Τζον Μπέρκοου, διότι ο κανονισμός του Κοινοβουλίου δεν επιτρέπει ψηφοφορία επί του ίδιου τρεις φορές, εκτός αν υπάρξουν ουσιώδεις αλλαγές.\nΗ κυβέρνηση της Τερέζα Μέι ανακοίνωσε σήμερα ότι στη σύνοδο κορυφής της 10ης Απριλίου η Βρετανία θα ξεκαθαρίσει τη θέση για το Brexit.\nΤο υπουργικό συμβούλιο συνεδριάζει από το πρωί για το πώς θα διαχειριστεί τις εξελίξεις, ωστόσο μέχρι αργά το απόγευμα δεν υπήρχαν πληροφορίες για το τι θα αποφασίσει.\nΤόσο ο Ευρωπαίος διαπραγματευτής Μισέλ Μπαρνιέ όσο και ο αντιπρόεδρος της Ευρωπαϊκής Επιτροπής, Βλάντις Ντομπρόφσκις, προειδοποιούν για τους κινδύνους που πλέον είναι περισσότερο από ορατοί.\nΟ Βλάντις Ντομπρόβσκις τόνισε ότι ένα Brexit χωρίς συμφωνία θα προκαλέσει αναταραχή στις αγορές και ίσως έχει επίσης αντίκτυπο στη ρευστότητα στις χρηματοπιστωτικές αγορές.\nΕπίσης σημείωσε ότι η Ε.Ε. έχει υιοθετήσει μια σειρά από μέτρα έκτακτης ανάγκης για να αντιμετωπίσει ένα σκληρό Brexit αλλά παραδέχθηκε ότι «δεν θα είμαστε σε θέση να αμβλύνουμε όλες τις πιθανές αρνητικές οικονομικές επιπτώσεις».\nΗ Τράπεζα της Αγγλίας και η Ευρωπαϊκή Κεντρική Τράπεζα έχουν δηλώσει ότι είναι έτοιμες να παράσχουν ρευστότητα στην περίπτωση που ένα Brexit χωρίς συμφωνία δημιουργήσει τον κίνδυνο να «παγώσουν» οι αγορές και ο Ντομπρόβσκις επανέλαβε το αίτημά του προς τις τράπεζες και άλλους χρηματοπιστωτικούς οργανισμούς να προετοιμαστούν για ένα Brexit χωρίς συμφωνία προκειμένου να είναι σε θέση να προσαρμοστούν σε αυτό το σενάριο εάν τελικά επισυμβεί.\nΝωρίτερα, ο Μισέλ Μπαρνιέ προειδοποίησε ότι το άτακτο Brexit είναι όλο και πιο πιθανό, αν δεν αλλάξει τρόπο αντιμετώπισής του η Βρετανία.\n«Ελπίζουμε ότι θα το αποφύγουμε, αλλά ο χρόνος τελειώνει», τόνισε.\nΕπίσης, ανέφερε ότι «έχουμε ακόμη λίγη υπομονή», αλλά κυβέρνηση και βουλευτές πρέπει να λάβουν μια ρεαλιστική απόφαση το συντομότερο.\nΕμανουέλ Μακρόν και Λίο Βαράντκαρ\nΜακρόν: Στο χέρι της Βρετανίας το Brexit\nΑπό την πλευρά του, ο πρόεδρος της Γαλλίας, Εμανουέλ Μακρόν, που δέχθηκε στο Παρίσι τον πρωθυπουργό της Ιρλανδίας, Λίο Βαράντκαρ, δήλωσε ότι οι εξελίξεις για το Brexit είναι στο χέρι των Βρετανών.\nΌπως είπε, το Λονδίνο μπορεί να αποφύγει ή να προκαλέσει έξοδο της Βρετανίας από την Ε.Ε. χωρίς συμφωνία, ενώ τόνισε ότι παράταση εφαρμογής του άρθρου 50, δεν μπορεί να θεωρείται ούτε δεδομένη ούτε κάτι εύκολο.\nΑπό την πλευρά του ο πρωθυπουργός της Ιρλανδίας δήλωσε ότι η Τερέζα Μέι θα πρέπει να αιτιολογήσει με πολύ σοβαρό τρόπο την παράταση του άρθρου 50.\nΕΥΡΩΠΗ 02.04.2019, 00:16\nΜε τα σενάρια για μια τέταρτη ψηφοφορία για τη Συμφωνία Αποχώρησης να «φουντώνουν» συνεδριάζει σήμερα το υπουργικό συμβούλιο.


Αναθεώρηση του ΑΣΤΙΚΟΥ Συντάγματος :: Πολιτική :: Κόντρα\nΤετάρτη 29 Ιανουαρίου 2020 | 22:37\nΗ ΝΔ, για να μην κατηγορηθεί ότι υστερεί σε δημοκρατικότητα, έκανε δεκτή την πρόταση του ΣΥΡΙΖΑ για την περιβόητη Νομοθετική Πρωτοβουλία Πολιτών. Δηλαδή, να μπορεί ένας ορισμένος αριθμός πολιτών να καταθέτει πρόταση νόμου, η οποία να συζητείται υποχρεωτικά στην Ολομέλεια της Βουλής. Ο ΣΥΡΙΖΑ ζητά αυτό το δικαίωμα να το έχουν 100.000 πολίτες, το ΠΑΣΟΚ/ΚΙΝΑΛ συμφωνεί, η ΝΔ αντιπροτείνει ο αριθμός να αυξηθεί στις 500.000. Πρόκειται, φυσικά, για εξωφρενικό νούμερο. Ούτε η συγκέντρωση 100.000 υπογραφών κάτω από μια πρόταση νόμου είναι εύκολη υπόθεση. Μόνο κόμμα ή κόμματα μπορούν να οργανώσουν αυτή τη διαδικασία. Ακόμα κι αν παραβλέψουμε αυτή τη δυσκολία, θα πρέπει να πλακώσουμε στις φάπες εκείνους που ισχυρίζονται ότι πρόκειται για θεσμό της άμεσης δημοκρατίας. Για θεσμό της κοροϊδίας ναι. Τίποτα πέραν αυτού. Γιατί κι αν μαζευτούν οι εκατοντάδες χιλιάδες υπογραφές, αυτό που κερδίζουν οι πολίτες θα είναι να συζητηθεί η πρότασή τους στη Βουλή και, φυσικά, ν' απορριφθεί μετ' επαίνων από την κυβερνητική πλειοψηφία (διότι πρόταση νόμου μόνο κόντρα στην κυβέρνηση γίνεται). Και μην μας πει κανείς ότι η κυβερνητική πλειοψηφία θα καμφθεί από τον όγκο των υπογραφών που θα μαζευτούν. Γιατί να μην καμφθεί τότε από ογκωδέστερες των υπογραφών λαϊκές κινητοποιήσεις;\nΑν οι πολίτες θέλουν να επιβάλουν κάτι στην κυβέρνηση, δεν έχουν παρά να αγωνιστούν γι' αυτό. Ο αγώνας στο δρόμο, σε σύγκρουση με την πολιτική εξουσία και τους μηχανισμούς του αστικού κράτους, μπορεί να επιφέρει αποτελέσματα, όπως έχει αποδειχτεί άπειρες φορές. Η συλλογή υπογραφών υπέρ μιας πρότασης νόμου μπορεί να εξυπηρετήσει μόνο την πολιτική τακτική ενός ή περισσότερων κομμάτων της αντιπολίτευσης. Και θα χρησιμοποιείται αυτή η συλλογή υπογραφών ως όργανο υπονόμευσης του ταξικού αγώνα, όπως ακριβώς χρησιμοποιούνται οι προσφυγές στα διοικητικά δικαστήρια και το ΣτΕ, από τα οποία περιμένουν δικαίωση εργαζόμενοι και συνταξιούχοι.\nΓια το τέλος αφήσαμε κάτι που έρχεται να μας θυμίσει για ποιου Συντάγματος την αναθεώρηση συζητάμε. Αστικό είναι το Σύνταγμα και αστικό θα παραμείνει. Συντηρητικό μέχρι το μεδούλι, δίκαιο προστασίας της καπιταλιστικής ιδιοκτησίας και της εκμετάλλευσης ανθρώπου από άνθρωπο. Και βέβαια, και με τις αλλαγές που έγιναν στις προηγούμενες αναθεωρήσεις και μ' αυτές που θα γίνουν τώρα, το εν λόγω Σύνταγμα δε γίνεται πιο αστοφιλελεύθερο αλλά πιο συντηρητικό.\nΤο μυαλό ενός που δεν ξέρει από τέτοια κόλπα θα πάει ενδεχομένως στην εξασφάλιση εγγυημένου εισοδήματος ίσου τουλάχιστον με το βασικό μισθό. Αμ δε. Πρόκειται για το γνωστό προνοιακό επίδομα, που θεσπίστηκε κατά τα μνημονιακά χρόνια, με τη σύμφωνη γνώμη ακόμα και του ΔΝΤ, προκειμένου να μην πεθαίνουν από την πείνα οι εντελώς εξαθλιωμένοι. Σύμφωνα με κυβερνητικές πηγές, το ελάχιστο εγγυημένο εισόδημα αφορά 240.000 νοικοκυριά με 450.000 άτομα, εκ των οποίων 156.000 είναι άνεργοι. Από το σύνολο των οικογενειών, οι 236.000 έχουν ετήσιο εισόδημα μικρότερο από 5.000 ευρώ, ενώ οι 130.000 έχουν μηδενικό εισόδημα. Ο μέσος όρος παροχής ανά νοικοκυριό είναι 213 ευρώ το μήνα! Μ' αυτό το ποσό θα διασφαλιστούν «συνθήκες αξιοπρεπούς διαβίωσης»! Οχι μόνο δε ντρέπονται να το λένε, αλλά έχουν το θράσος να το βάλουν και στο αστικό Σύνταγμα, δίνοντας στην έσχατη φτώχεια το στάτους της… αυξημένης συνταγματικής ισχύος.


Ρεμπώ: Μια Εποχή στην Κόλαση της προδομένης καρδιάς beasty-press.com\nΑρχική We Read Στήλη Βιβλίου Ρεμπώ: Μια Εποχή στην Κόλαση της προδομένης καρδιάς\nΈνα ταξίδι παραισθήσεων στο οποίο ο Ρεμπώ μας παρασέρνει με σκοπό να γίνουμε μάρτυρες και συνένοχοι μιας προκλητικής και τουλάχιστον οξυδερκής γραφίδας.\nΓια τον Ρεμπώ δεν θα μπορούσε να υπάρχει καλύτερη αρχή από το τέλος. «Ν’ αδράξω την αλήθεια μέσα σε μια ψυχή και σ’ ένα σώμα». Για εμάς η φάση αυτή μπορεί να αποτελεί τις τελευταίες λέξεις μιας ποιητικής παραφροσύνης ή αλλιώς του «Μια εποχή στην κόλαση». Για τον Ρεμπώ, όμως, η τελευταία αράδα του επισήμανε την ελπίδα· την προσπάθεια να παλέψει τους δικούς του δαίμονες που δεν είναι παρά ο εαυτός του. Η ποιητική του συλλογή «Μια εποχή στην κόλαση» (1873) αποτελεί ένα ταξίδι παραισθήσεων. Ένα ταξίδι κατά το οποίο τα έγκατα της απόγνωσης, το μίσος και η πλήρης κενότητα φλερτάρουν με τον θάνατο. Ο άλλοτε ερωτικός Ρεμπώ γίνεται ο κακοποιός Ρεμπώ, ο αμαρτωλός. Και με αυτόν τον τρόπο μας παρασέρνει να γίνουμε μάρτυρες και συνένοχοι μιας προκλητικής και τουλάχιστον οξυδερκής γραφίδας.\nΌταν ο Βερλαίν «σημάδεψε» το τέλος\nΌποιος αναρωτιέται ήδη σχετικά με το ποιος είναι ο Βερλαίν ας προετοιμαστεί για έναν από τους πιο παθιασμένους και ταυτόχρονα ματαιόδοξους λογοτεχνικούς έρωτες του 19ου αιώνα. Οι φίλοι και αναγνώστες του Ρεμπώ δεν μπορούν παρά να βλέπουν στους πρώιμους στίχους του νεαρού καταραμένου, το νεαρό πρόσωπο του Βερλαίν. Πως όμως οι δύο αυτές κυρίαρχες φυσιογνωμίες του Συμβολισμού και της Ποίησης των Καταραμένων έγιναν ένα; Το 1870 ο Τσάρλς Μπρετάν παροτρύνει τον Ρεμπώ να στείλει τα ποιήματά του στον Βερλαίν. Έρωτας με την πρώτη ανάγνωση. Έρωτας με την πρώτη ψηλάφιση ενός κουβαριού σκέψεων. Η συνάντηση των δύο δεν άργησε να πραγματοποιηθεί.\nΈπειτα από περιπέτειες, χωρισμούς και επανενώσεις το οριστικό ρήγμα των νεαρών εραστών ακολούθησε λίγους μήνες αργότερα, τον Ιούλιο του 1873. Το χρονικό ξεκινάει στις 3 Ιουλίου όπου ένας βίαιος καβγάς μεταξύ τους οδηγεί τον Βερλαίν να εγκαταλείψει τον Ρεμπώ και να επιστρέψει στις Βρυξέλλες. Η ελπίδα του τελευταίου να αποκαταστήσει τη σχέση του με την σύζυγό του φάνηκε, μάλλον, επιθυμία της στιγμής. Πέντε μέρες αργότερα, ο Ρεμπώ τον ακολουθεί. Η ημερομηνία που μάλλον χάραξε την μνήμη και τον ψυχισμό του 19χρονου ποιητή και τροφοδότησε την ολοκλήρωση του «Un saison en enfer» – 10 Ιουλίου. Η απόφαση του Ρεμπώ να εγκαταλείψει τον Βερλαίν και να καταφύγει στο Παρίσι όπλισε το χέρι του δεύτερου. Δύο σφαίρες, δύο χρόνια φυλάκισης και δύο προδομένες καρδιές. Ποιο είναι το τίμημα του έρωτα;\nΗ οργή γίνεται μελάνι: Μια εποχή στην Κόλαση…\nΤο γεγονός αυτό ώθησε τον νεαρό Ρεμπώ να ολοκληρώσει και να εκδώσει ο ίδιος την ποιητική του συλλογή. Περί τίνος πρόκειται, όμως; Τα ποιήματα της συλλογής «Μια εποχή στην κόλαση» από το «Αίμα κακό» ως το «Νύχτα κόλασης» εστιάζουν σε σκοτεινές και αλγεινές περιστάσεις. Ο Ρεμπώ απαρνείται την ευτυχία και καταστρέφει κάθε πιθανότητα να κοιτάξει ξανά το φως. Βρίσκει παρηγοριά στο σκοτάδι, το έγκλημα, ενώ αν και άλλοτε άθεος φαίνεται να ασπάζεται την αμαρτία σαν θεό. Την συναισθάνεται και την κατανοεί με τρόπο που μονάχα ένας πραγματικά αμαρτωλός και παράφρων θα μπορούσε να την αγκαλιάσει.\nΗ θεματική των πεζών αυτών ποιημάτων παραδίδεται στο τρίπτυχο κατάθλιψη, απομόνωση και θρησκεία. Προδομένος από κάθε ανθρώπινο πλάσμα, που έχει ήδη ή πρόκειται να γνωρίσει, επιλέγει ως εταίρα του την απομόνωση. Όλη η απογοήτευση και η αποστροφή για ζωή που ξετυλίγεται μέσα από παραισθήσεις και μεταφορές οδηγεί τον ίδιο να συνδιαλέγεται τελικά με τον διάβολο. Βασιλιάς της φαντασίας, με τις λεξιλογικές του επιλογές (που μπορεί να διαφέρουν ελαφρώς από μετάφραση σε άλλη) μας παρουσιάζει την κόλαση απτή. Από ένα φανταστικό μέρος η κόλαση εικονοποιείται και εμείς την περπατάμε μαζί με τον Ρεμπώ. Η δυστυχία και το αίσθημα προδοσίας γεμίζει και την δική μας καρδιά. Αξίζει να υποφέρουμε μαζί του;\nΓιατί ο Ρεμπώ δεν θα πεθάνει;\nΑν επιχειρούσαμε να αναζητήσουμε τον Ρεμπώ μέσα στο τρελό παραλήρημά του θα βρισκόμασταν σε αδιέξοδο. Όλη αυτή η σκοτεινή περιήγηση στα άδυτα μιας άπλαστης νεανικής ψυχής δεν είναι παρά μία εξομολόγηση ή μάλλον πολλές. Ό,τι φαίνεται σαν δήλωση δεν είναι παρά μια ερώτηση. Θέλω να πονάω; Σιχαίνομαι τους άνδρες, τις γυναίκες; Αγαπώ την πτώση, το έγκλημα; Ασπάζομαι την αμαρτία; Φταίω εγώ; Όπως αναφέραμε και στην αρχή, το φαινομενικό τέλος για τον Ρεμπώ δεν είναι παρά μία βάση για να προσπαθήσει ξανά. Ανάμεσα στις κοσμικές διαστάσεις του καλού και του κακού, της αισχρότητας και της ευαισθησίας ο Ρεμπώ βρίσκει και χάνει τον εαυτό του.\nΣτο έργο του, λοιπόν, δεν ψάχνουμε για αυτόν, αλλά για τις εκδοχές του. Μας αφήνει να τον γνωρίσουμε από όλες τις όψεις και παρά την θρησκευτική/μεταφυσική και φανταστική διάσταση της ποίησής του, αυτό το χαρακτηριστικό την καθιστά αμετάκλητα ανθρώπινη. Τα αισθητά όρια και οι νόμοι για τον Ρεμπώ δεν είναι παρά μία νοητή γραμμή την οποία πέρασε πολύ πριν το αντιληφθεί. Η πτώση του αυτή από τις όποιες προσδοκίες της εποχής του -κοινωνικές, λογοτεχνικές, προσωπικές- αποτελεί έναν από τους λόγους που βίωσε τον θάνατο. Η ικανότητά του, όμως, να μετατρέψει την έκφυλη πραγματικότητα σε μία φαντασιακή κατάσταση όπου ο συναισθηματικός θάνατος και η κενότητα παράγουν υψηλή ποίηση, αποτελεί τον λόγο που για εμάς δεν θα πεθάνει ποτέ.\nΣχετικά με την ποιητικό ανθολόγιο:\nΜπορείτε να βρείτε την ποιητική συλλογή «Μια εποχή στην κόλαση» του Α. Ρεμπώ στις εκδόσεις ΓΑΒΡΙΗΛΙΔΗ σε μετάφραση και επιμέλεια Χρ. Λιοντάκη. Ωστόσο, όσοι διαθέτουν την έκδοση του 1982 σε μετάφραση και πρόλογο του ποιητή Ν. Σπανιά από τις εκδόσεις ΓΝΩΣΗ αξίζει να διαβάσετε προσεχτικά τα εισαγωγικά σημειώματα. Ο πρόλογος του Κάρλ Σαπίρο δεν θα μπορούσε να χαρακτηρίσει με μεγαλύτερη ακρίβεια τον Ρεμπώ, τον αιώνια καταραμένο.\nΠροηγούμενο άρθροΗ επιστολή των αποφοίτων του Αρσακείου\nΕπόμενο άρθροJULIEN BAKER – Little Oblivions || Νέο άλμπουμ\nΗ φάρμα των ζώων του George Orwell - beasty-press.com Μάρτιος 10, 2021 At 10:07\n[…] Ρεμπώ: Μια Εποχή στην Κόλαση της προδομένης καρδιάς […]\nΈντγκαρ Χέβενσκαρ-Οι Πρώτες Περιπέτειες\nEστιάζοντας στο “Τρίτο Στεφάνι”


[Επιλύθηκε] Τρόπος εγγραφής σύσκεψης Lync σε Windows/Mac το 2022\nΣπίτιΠόροςΕγγραφή βίντεοΕγγραφή σύσκεψης Lync\nΠώς να εγγράψετε τη συνάντηση Lync με υψηλή ποιότητα\nFiona Kaufman Μαρ 31, 2022 Εγγραφή βίντεο\nΤο Microsoft Lync επιτρέπει στα άτομα να πραγματοποιούν συνομιλίες μέσω διαδικτύου, βίντεο ή ήχο και μπορείτε να εγγράψετε μια σύσκεψη Lync για λήψη βίντεο, ήχου, ανταλλαγής άμεσων μηνυμάτων (IM), κοινής χρήσης οθόνης, διαφανειών PowerPoint, πίνακα και δημοσκοπήσεων. Δεν μπορείτε να εγγράψετε το Lync Meeting στον υπολογιστή σας; Ανακαλύψτε τις λύσεις εδώ για να μάθετε πώς να το κάνετε καταγράψτε τη σύσκεψη Lync Με ευκολία.\nΜέρος 1. Βασικός τρόπος εγγραφής της σύσκεψης Lync με την ενσωματωμένη συσκευή εγγραφής\nΜέρος 2. Επαγγελματικός τρόπος καταγραφής της συνάντησης Lync σε υψηλή ποιότητα\nΜέρος 3. Πώς να εγγράψετε το Lync Meeting Online\nΜέρος 4. Συνήθεις ερωτήσεις σχετικά με την εγγραφή του Lync Meeting\nΟ άμεσος τρόπος εγγραφής του Lync Meeting είναι να το χρησιμοποιήσετε ενσωματωμένο εργαλείο λήψης. Αλλά πρέπει να γνωρίζετε ότι μπορεί να ικανοποιήσει μόνο τις βασικές σας ανάγκες εγγραφής. Εάν χρειάζεστε περισσότερες λειτουργίες εγγραφής και επεξεργασίας, θα πρέπει να στραφείτε σε έναν επαγγελματικό καταγραφέα οθόνης. Δείτε πώς μπορείτε να κάνετε:\nΒήμα 1. Κάντε κλικ Περισσότερες επιλογέςκαι μετά επιλέξτε Ξεκινήστε την εγγραφή.\nΒήμα 2. Βρείτε τα στοιχεία ελέγχου στο κάτω μέρος της σύσκεψης για παύση, συνέχιση ή διακοπή της εγγραφής.\nΒήμα 3. Όταν τελειώσετε, κάντε κλικ στο Διακοπή εγγραφής και το Lync θα αποθηκεύσει αυτόματα την εγγραφή σε μορφή MP4.\nΒήμα 4. Επιλέξτε Διαχείριση εγγραφών πατώντας Περισσότερες επιλογές. Στη συνέχεια, μπορείτε να δείτε όλες τις ηχογραφήσεις εδώ. Για να το παίξετε, απλώς κάντε δεξί κλικ στο εγγεγραμμένο αρχείο και μετά πατήστε Play. Μπορείτε επίσης να περιηγηθείτε, να μετονομάσετε, να διαγράψετε ή να αντιγράψετε τη θέση του αρχείου.\nΓια να εγγράψετε το Lync Meeting σε υψηλή ποιότητα, θα χρειαστείτε ένα επαγγελματικό εργαλείο καταγραφής οθόνης - Εγγραφή οθόνης Vidmore για να σας βοηθήσουμε να τραβήξετε την εικόνα και τον ήχο από το Lync Meeting. Μπορεί να καταγράψει όλη τη δραστηριότητα της οθόνης σας, το παιχνίδι, τα βίντεο της κάμερας, τις διαδικτυακές διαλέξεις κ.λπ. Επίσης, έχει τη δυνατότητα να τραβήξει τον ήχο από τον ήχο του συστήματος και το μικρόφωνο. Επιπλέον, έχει φιλική προς το χρήστη διεπαφή, οπότε θα ήταν εύκολο στη χρήση. Μόλις το εγκαταστήσετε στον υπολογιστή σας, μπορείτε να ακολουθήσετε αυτά τα βήματα για να καταγράψετε το Lync Meeting.\nΚαταγράψτε μια σύσκεψη Lync με οποιοδήποτε μέγεθος οθόνης.\nΚαταγράψτε οποιοδήποτε ήχο από τη σύσκεψη Lync, καθώς και τη φωνή σας από το μικρόφωνο.\nΤραβήξτε ένα στιγμιότυπο οθόνης ολόκληρης της οθόνης ή του παραθύρου του Lync Meeting.\nΠροσθέστε κείμενο, βέλη, σχήματα, εφέ περιοχής ποντικιού και κλικ του ποντικιού στην εγγραφή σας.\nΕργαστείτε με Windows 10 / 8.1 / 8/7 και Mac OS X 10.10 ή νεότερη έκδοση.\nΒήμα 1. Εκκινήστε το Vidmore Screen Recorder\nΕκτελέστε την εφαρμογή εγγραφής σύσκεψης Lync στον υπολογιστή σας και επιλέξτε Βίντεο στην κύρια διεπαφή.\nΒήμα 2. Επιλέξτε περιοχή εγγραφής βίντεο\nΓια να εγγράψετε την πλήρη σύσκεψη Lync, μπορείτε να επιλέξετε το Γεμάτος επιλογή. Εάν προτιμάτε να εγγράψετε μια συγκεκριμένη περιοχή, κάντε κλικ στο Εθιμο επιλογή για να προσαρμόσετε την περιοχή εγγραφής σας.\nΕάν πρέπει να εγγράψετε τον ήχο από τη σύσκεψη Lync, ενεργοποιήστε Ήχος συστήματος, μικρόφωνο, ή και τα δύο.\nΒήμα 3. Διαμορφώστε τις ρυθμίσεις εξόδου\nΒρείτε και κάντε κλικ Ρύθμιση εγγραφής και επιλέξτε την καρτέλα Έξοδος. Από προεπιλογή, η μορφή εξόδου είναι WMV. Μπορείτε επίσης να επιλέξετε MP4, MOV, F4V, TS, AVI ή GIF. Επίσης, μπορείτε να αλλάξετε την ποιότητα βίντεο και το ρυθμό καρέ.\nΒήμα 4. Ξεκινήστε την εγγραφή της σύσκεψης Lync\nΤώρα, κάντε κλικ REC για να ξεκινήσετε την εγγραφή της σύσκεψης Lync. Κατά την εγγραφή, μπορείτε να επεξεργαστείτε την εγγραφή σας με εργαλεία σχεδίασης σε πραγματικό χρόνο και να τραβήξετε στιγμιότυπα οθόνης.\nΒήμα 5. Αποθηκεύστε την εγγραφή\nΌταν τελειώσει η σύσκεψη, απλώς κάντε κλικ στο Να σταματήσει κουμπί για να σταματήσει η διαδικασία εγγραφής. Στη συνέχεια, μπορείτε να κάνετε προεπισκόπηση ή περικοπή της εγγραφής, εάν είναι απαραίτητο. Στη συνέχεια, κάντε κλικ στο Σώσει κουμπί για να αποθηκεύσετε την εγγραφή σας.\nΕκτός από την εγγραφή του Lync Meeting, μπορείτε επίσης να χρησιμοποιήσετε αυτό το λογισμικό ηχογραφήστε μια συνάντηση Zoom, Κλήση βίντεο WhatsApp, Πήγαινε στο ραντεβού.\nΕάν προτιμάτε να χρησιμοποιήσετε μια διαδικτυακή υπηρεσία για να καταγράψετε το Lync Meeting, μπορείτε να το δοκιμάσετε Δωρεάν εγγραφή οθόνης Vidmore. Όπως υποδηλώνει το όνομά του, είναι σε θέση να συλλάβει οποιαδήποτε περιοχή της οθόνης σας στο διαδίκτυο δωρεάν. Μπορείτε να εγγράψετε τη σύσκεψη Lync σε πλήρη οθόνη ή σε επιλεγμένη περιοχή και να καταγράψετε ήχο από ήχο συστήματος, μικρόφωνο ή και τα δύο. Είναι εντελώς δωρεάν χωρίς χρονικό περιορισμό, ώστε να μπορείτε να αισθανθείτε ελεύθεροι να το χρησιμοποιήσετε. Ακολουθήστε τα παρακάτω βήματα για να ξεκινήσετε το δικό σας\nΒήμα 1. Ανοιξε https://www.vidmore.com/free-online-screen-recorder/ και χτυπήστε το Εκκίνηση δωρεάν εγγραφής κουμπί στην κορυφή αυτής της ιστοσελίδας για να το ξεκινήσετε. Για πρώτη φορά χρήση, πρέπει να εγκαταστήσετε ένα πρόγραμμα εκκίνησης για να ενεργοποιήσετε αυτήν την υπηρεσία. Μετά την ενεργοποίηση, θα μπείτε στην εφαρμογή.\nΒήμα 2. Πριν από την εγγραφή, μπορείτε να προκαθορίσετε τη μορφή εξόδου βίντεο / ήχου, ρυθμό καρέ, ποιότητα βίντεο κ.λπ.\nΒήμα 3. Στη συνέχεια, μπορείτε να προσαρμόσετε την περιοχή που θέλετε να καταγράψετε. Στη συνέχεια, μεταβείτε στο Lync Meeting και, στη συνέχεια, κάντε κλικ στο REC κουμπί στη γραμμή ελέγχου εγγραφής για να ξεκινήσει η εγγραφή.\nΒήμα 4. Όταν ολοκληρωθεί η σύσκεψη, κάντε κλικ στο Να σταματήσει για να σταματήσει η διαδικασία εγγραφής. Μπορείτε να κάνετε προεπισκόπηση του εγγεγραμμένου αρχείου και να το αποθηκεύσετε στον υπολογιστή σας. Στο παράθυρο ιστορικού εγγραφών, μπορείτε να μετονομάσετε, να παίξετε, να μοιραστείτε και να διαγράψετε οποιοδήποτε αρχείο απευθείας.\n1. Πώς να αναπαραγάγετε μια εγγεγραμμένη συνάντηση Lync;\nΤο Lync εμφανίζει ένα μήνυμα όταν ολοκληρωθεί η εγγραφή. Μπορείτε να κάνετε κλικ στην ειδοποίηση για να ανοίξετε τη Διαχείριση εγγραφών. Εάν το χάσετε, κάντε κλικ στο Εργαλεία στο κύριο παράθυρο του Lync και, στη συνέχεια, στο Recording Manager. Στο παράθυρο Διαχείριση εγγραφών, κάντε κλικ στην εγγραφή σας για να την επισημάνετε και, στη συνέχεια, κάντε κλικ στην επιλογή Αναπαραγωγή στη δεξιά πλευρά του παραθύρου.\n2. Πού αποθηκεύονται οι εγγραφές συσκέψεων Lync;\nΟι εγγραφές αποθηκεύονται στο φάκελο Βίντεο / Εγγραφές Lync στον υπολογιστή σας.\n3. Μπορώ να ρυθμίσω μια σύσκεψη Lync χρησιμοποιώντας το Outlook 2013;\nΜπορείτε να χρησιμοποιήσετε το Outlook 2013 ή το Outlook Web App για να προγραμματίσετε μια σύσκεψη Lync. Όταν προσθέτετε μια σύσκεψη Lync, ένας σύνδεσμος που χρησιμοποιείται για συμμετοχή στη διαδικτυακή σύσκεψη προστίθεται αυτόματα στο αίτημά σας για σύσκεψη. Εάν δεν χρησιμοποιείτε πρόγραμμα Outlook (ή Windows), μπορείτε να ρυθμίσετε νέες συσκέψεις χρησιμοποιώντας το Lync Web Scheduler.\n4. Πώς μπορώ να μετονομάσω μια εγγραφή σύσκεψης Lync;\nΓια να μετονομάσετε μια εγγραφή, κάντε κλικ στο Έναρξη> Όλα τα προγράμματα> Microsoft Lync> κάντε κλικ στο Microsoft Lync Recording Manager. Στη συνέχεια, βρείτε την καρτέλα Εγγραφές Lync. Επιλέξτε μια εγγραφή και, στη συνέχεια, κάντε κλικ στην επιλογή Μετονομασία. Πληκτρολογήστε ένα νέο όνομα και πατήστε το πλήκτρο ENTER.\nΑφού περάσετε τους τρεις εύκολους τρόπους εγγραφής του Lync Meeting, μπορείτε να επιλέξετε έναν για να ξεκινήσετε την εγγραφή. Ωστόσο, εάν ψάχνετε ένα πιο ισχυρό εργαλείο με διάφορες δυνατότητες, το Vidmore Screen Recorder είναι ο νικητής.\nΠώς να εγγράψετε ένα Webinar σε Windows, Mac και Online (Βήμα προς βήμα)